Inuit Qaujisarnirmut Pilirijjutit (IQP) – Tuksirautimik Pivallianiarluni Kiinaujanut Ikajuuti

*Ingmingnik-qaujijaujunut qaujisainingit Inuit, Inungnut*

Logo

Description automatically generated **Maliktaujuksaq Tuksirausiuqtunut**

**Logo

Description automatically generated with medium confidence**

*Logo

Description automatically generatedIcon

Description automatically generatedA picture containing shape

Description automatically generatedText

Description automatically generated with medium confidence*

Ilulingit

[Tukisitittiniq Maliktaujuksamut 2](#_Toc182325928)

[Ajunntittut Uukturngniarlutik 2](#_Toc182325929)

[Atuqtut Upluit 3](#_Toc182325930)

[Tuksirautiliuqtaujumik Qimirruniq 3](#_Toc182325931)

[Qaujisainirngmut Atuqtaujuq 4](#_Toc182325932)

[Qaujigiarviuqattaqtut 6](#_Toc182325933)

[Qanuq Tuksirausiuriaqarngniq 7](#_Toc182325934)

[Unipkaaliuriniq 7](#_Toc182325935)

[Kiinaujalirinirngmut Maliktaujuksaq 8](#_Toc182325936)

[Pijjutiqaqtuq 8](#_Toc182325937)

[Ajunngittut Aulattijiit Katujjiqatigiit 8](#_Toc182325938)

[Ajungittut ammalu Ajuqtitaujut kiinaujait atuqtaujungnaqtut 9](#_Toc182325939)

[Piguuktunit Kiinaujaqaqtittinirngmut Isumaksaqsiurijaujut 12](#_Toc182325940)

[Pivviuqattaqtut 12](#_Toc182325941)

[Asingit Kiinaujaqaqtitaunirngmit Piviqaqtitauniit 12](#_Toc182325942)

[Tuksirautiliuqtaujumit piliranguvalliajunut Nalunaijaivvik 13](#_Toc182325943)

[Ilagijaujuq A: Tuksirautimik Pijjutiqaqtuq 14](#_Toc182325944)

[Ilagijauuq B: Pijjutigijanga Piliriap 16](#_Toc182325945)

[Ilagijaujuq C: Piliriarngmit Piliriangujut 17](#_Toc182325946)

[Ilagijaujuq D: Tusaumaqqattautinut Parngnauti 19](#_Toc182325947)

[Ilagijaujuq E: Piliriarngmit Piliriqatigiiktut 20](#_Toc182325948)

[Ilagijaujuq F: Nunalingmit Ilautittinirngmut Tatatirialik, Titiqqait Ikajuqtuqtunik uvvaluunniit Asingit Ikajuqtuijut titiqqautiit. 24](#_Toc182325949)

[Ilagijaujuq G: Iqqanaijaksanut ammalu Ajurungniiqsainirngmut Parngnauti 24](#_Toc182325950)

[Ilagijaujuq H: Kiinaujaqtuuti 25](#_Toc182325951)

[Ilagijaujuq I: Naasautinik/Titiqqanik Aulattinirngmut Parngnauti 26](#_Toc182325952)

[Ilagijaujuq J: Pitaujukkuuqsimaninginnut Isumaksaqsiurutaujut ammalu Pijaksautiqarngnikkut Piliriaqarngniq Qaujisainirngmit 27](#_Toc182325953)

[Ilagijaujuq K: Atuqtaujuq Tukisianirarlutik Titiqqaq 28](#_Toc182325954)

[Titiqqamut ilaliutisimajuq 29](#_Toc182325955)

[Uqausinut tukiujut 29](#_Toc182325956)

[Uqaujjiniq Tatatirngniarlugu Tuksirautiliurluni Tatatirialik 29](#_Toc182325957)

[Apiqqutaugajuktut 30](#_Toc182325958)

## Tukisitittiniq Maliktaujuksamut

Maliktaujuksaq pijuksautaujuq tuksirausiuqtunut **Inuit Qaujisarnirmut Pilirijjutit (IQP) –Tuksirautimik Pivallianiarluni Ikajuuti** Pijumajut Tuksirausiurngniaqtunik, Tukisiumajjutitaqaqtuq kiinaujaqaqtitaunirngmut turaarutimut, pijjutigijanganut, kitut ajunngimmangaata uukturngniarlutik, sunanik ilaujuqariaqarngmangaat tuksirausiuqtaujumit, qanuq tuksirautiit qimirrujauqattarngmangaata, sunait kiinaujanik aturngnikuit ajunngimmangaata ilautinniarlugit kiinaujaqtuutimit, ammalu qanuiliuriaqarngnirngmut ikajuqtut tatatiriniarluni tuksirausiurinirngmut tatatirialingmit.

Inuit Qaujisarnirmut Pilirijjutit (IQP) Tuksirautimik Pivallianiarluni Ikajuuti aaqqiksimajuq qaujimanirijaujumik tunisiqattautiniarlutik, iniliurilutik, ammalu nunalingmut qaujisainiq aaqqiktausimaluni sivulliqpautijaujumajunut Inungnut ammalu Inuit nunalinginnut. Ikajuuti turaagaqaqtuq katitinniarlugit nunalingmiutait qaujisaijinut, piqaqtillugit pisimajariaqaqtangit ajunninniit pivalliaqatauniarlutik tuksirausiuqtaujumik ammalu kamagilugit nunalingmit aksururutauqattaqtut qaujisainikkut.

**Qaujimajauniaqpuq Tuksirautimik Pivallianiarluni Ikajuuti-mut kiinaujanit qanuiliurutaujut pijjutiggijaungmat pivalliatinniarlugu piliriqatigiingniarlutik nunalingmiutait ammalu qaujisaijut ammalu qanuinganiarngninganit aaqqiktauninganut uvvaluunniit pivalliaqatauniarlutik qaujisainirngmut piliriarngmit. Kiinaujaqaqtittinngittuq qaujisainirngmut piliriarngmit. Mikilaakkut tuksirautaujuq ikajuutimut $15,000-ngujuq, ammalu angilaakkut $25,000-ngujuq.**

### Ajunntittut Uukturngniarlutik

Pijaungaarumaniaqtut:

1. Inuit-nut kamagijaujut tuksirausiuqtaujut;
2. Tuksirausiuqtaujut kamagijauqatauplutik Inuit-nut; ammalu

Pijjutaujut tuksirautimit qaujinnarlutik piliriqatigijauninga nunalik naammaksisimaningagut sanngijuungmat ilauplutik:

* Tuksirausiuqtaujuq kamagijauqataujuq Inungmut qaujisaijimut (suurlu, Inuk qaujisaijiujuq ilauqataupluni qanuluktaaq qaujisainirngmut piliriarngmit);
* Tuksirautiliuqtaujuq piqatigijauplutik Inuit ammalu/uvvaluunniit nunalik;
* Tuksirauti uqausiulauqtuq ammalu ikajuqtuqtaupluni nunalingmut (nalunaiqsimajumik pitaqariaqaqtuq ikajuqtuqtauninganut);
* Atuqtumut parngnautitaqaqtuq tusaumaqattautiniqarngniarlutik piliriaq piliarijauniluktaanganit.
* Tuksirautimit tukisinnaqtukkut titiraqsimalugu Inuit iniqaqtitaungmata ammalu naammaktukkut ajurungniiqsainirngmut parngnautitaqarluni (tagvunga kiinaujaqtuutinganut); ammalu,
* Kiinaujaqaqtitauniq nunalingmuarngniarluni uvvaluunniit aviktuqsimajumit aulattijinut katujjiqatigiinut[[1]](#footnote-2).

Tamakkua nalunanngittariaqaqtillugit tuksirautiliuqtaujumit, aturiaqaqtitaujarialiit titiqqaq ikajuqtuijumit uvvaluunniit asiagut ikajuqtumit titiqqautinit inungninngaaqtunik nunalingmiittunit ammalu uqausirijauttiaqsimalutik tuksirautiliuqtaujumut kiinaujaqtuutinganit. Tuksirautiliuqtaujut takuksaujukkut ikajuqtuqtauniqanngillutik Inuit sivuliqtimit ammalu/uvvaluunniit nunalingmit piliriqatigijaujumit isumagijaujungnanngittut kiinaujaqaqtitauniarlutik.

### Atuqtut Upluit

|  |  |
| --- | --- |
| Ukiuliit 2024 | Saqqititauninga Pijumajut Tuksirausiurngniaqtunik |
| Aagjulirvik 20, 2024 | Tuksirautiliuqtaujuq Tunijausimajariaqarngninganut Kigligijaujuq |
| Taqqiinnarjuaq – Avunnivik 2025 | Aviktuqsimajumit Iniujumit Qimirrujauninga |
| Avunnivik 2025 | Kanatami Qimirrujauninga |
| Nattiat 2025 | Tusaqtittijjutauninga Kiinaujaqaqtittiniup |
| Tirigluit 1, 2025 | Pigiarngniaqtuq Kiinaujaqaqtitauniq[[2]](#footnote-3) |
| Nurrait 2025 | Inuit Qaujisarnirmut Pilirijjutit (IQP) |

### Tuksirautiliuqtaujumik Qimirruniq

Tuksirautiliuqtaujut qimirrujauqattaqtut Inungnut ammalu kiggaqtuijunit Inuit Katujjiqatigiinut aviktuqsimajuq iniujukkut ammalu Kanatamiingajukkut. Tuksirautiliuqtaujut qimirrujauqqautauqattaqtut aviktuqsimajumit katimajialaanut Nunatsiavutmit, Nunavummit, Nunavikmit, ammalu Inuvialuit Nunanganiittunut, maliglugit qaujisainiqarumajut ammalu piliriqatigiingniliuqtunit. Imannaaqtuutaujut kiinaujaqaqtitaunirngmut qimirrujaulirlutik ammalu qaujisaqtauplutik Kanatamiingajukkut ArcticNet-kut Inuit Qaujisainirngmik Aulattinirngmut Katimajialaanginnut (IRMC) kiggaqtuijiujut Inuvialuit Nunaganut Kuapuriisakkunnut, Makivvik, Nunavut Tungavikkunut, ammalu Nunatsiavut Kavamakkunnut, ikajuqtauplutik Inuit Ukiuqtaqtumit Katimanginnut Kanatamit ammalu Inuit Tapiriit Kanatamikkunnut (ITK).

IRMC-kut Kanataluktaamit qimirruanikpata, piliriarngmut imannaaqtuutaujut ArcticNet-kut katimajinginnuaqtuaniaqtut naammagijauniarlutik ikaajuutinik kiinaujaqtaaqtitauqqaaqtinnagit. Naammagijaukpata, tuksirausiuqtut qaujigiarviuniaqtut ammalu tusarviujut miksaanut titiqqanik qimirrunirngmit nalunaijaqsimalugit qanuinganiujut tunijaulutik. Kisimi pititaujutuinnait tuksirausiuqtut qaujititauniaqtut ammalu tusarviujut miksaanut titiqqaqtaaqtitauniaqtut. Piliriarngmit naammagijauluni kiinaujaqaqtitauniarluni pinngittut uqausiqaqatiqarumakpata qanuinganirititaujjutinginnit, qaujitillugit Turaangajumut tukimuaktittijiit uvani [IQP@itk.ca](mailto:IQP@itk.ca)  
Unipkaaliuriniq

Kiinaujaqaqtitaujut piliriat tunisijariaqarngniaqtut titiraqsimajunik arraagutamaaqsiutimik unipkaamit ArcticNet-kunnut atuqtaujarialikkut tunijauniqtumut. Unipkaat piliriaq pivallianinganut qimirrujauniaqtuq ammalu qaujisaqtauluni Inuit Qaujisainirngmit Aulattinirngmut Katimajialaanut.

### Qaujisainirngmut Atuqtaujuq

Tuksirausiuqtaujuluktaat qimirrujauqattaqtut kanatamuungajukkut IRMC-kunnut aturlugit ukua qimirrunirngmut atuqtauqattaqtut.

1. **Ajjigilugit ArcticNet-kut Atuqtanginnut ammal Inuit Inuit ingmingnik-qaujiniarlutik Qaujisainirngmit** 
   1. Pimmariugijaujuq Inungnut ammalu nunalinginnut.
   2. Tiikiutisimanirijanga qaujisainiuniaqtuq ikajuiniqarngninganut Piliriqatigiiktunut qaujisainirngmut atuqtaujunit ukununga: Qanuingittiarngninginnut, piqutinginnut, piruqpallianirngmut, piruqpallianiqaqatigiiktunut, ammalu uummaqqutimut
   3. Tiikiutisimanirijanga qaujisainiuniaqtuq piusigiaqsiniarngninganik Inuit ingmingnik-qaujiniarlutik qaujisainirngmit
   4. Piliriaq ikajuijungnaqtuq atuagamik aviktuqsimajukkut, Kanatamit nunangit aviktuqsimajukkut uvvaluunniit Kanatamiingajumit
2. **Atuutiqarngnirijanga qaujisainiup**
   1. Piliriaq tikiutijungnaqpa pijaksautigijanginnut?
   2. Piliriaq piliriaqaqpa pijaujarialingmit uvvaluunniit sivulliqpautijaujumajunik inungnut, nunalingmut ammalu/uvvaluunniit aviktuqsimajuq iniujumut? Piliriaq ikajuiniqarngniaqpa nunalingmit ammalu/uvvaluunniit aviktuqsimajuq iniujumit?
      1. Qaujinnautimik ikajuqtumik ilaungippat tunijaujumit qaujimannautiqanngilluni, piliriaq kiinaujaqaqtitaunianngittuq.
   3. Takuksautitauttiarngningit piliriarngmut pijaksautigijaujut
   4. Naammaktuuningit atuqtauniaqtut (qanuq naammaktigivat qaujisainirngmut atuqtaujut piliriarngmut?)
   5. Ajunnginniarngninga piliriarngmut qangakkuunganinganit
   6. Piliriarngmut parngnautimit ilaujut pijaujarialiit pivviuqattaqtut (piqutiit, naasautiit/titiqqait, pilirijitaangusimajut pilirijiit ammalu ilinniaqtiit) pianiktauniarluni piliriangujuq
   7. Ilaliutilugit Inuit qaujimanirijangit, pimmariugijangit ammalu maligangit
      1. Inungnut kamagijaujunut ammalu piliriarngmit piliriaqaqataujunit, tukisiajaujuq ilaliutijauniarngmata. Takuksaujariaqaqtuq pilirianit nunalik isumaliulaurluni piliriqatigijauniarluni qaplunaanit qaujisaijimit, inuujuq kiinaujanik piqattarngniarluni.
   8. Piliriaq maliqattaqtuq maliktaujuksanit pijaksautiqarlutik qaujisainirngmut ammalu pittaujunik
3. **Pilirijinik ajunngitunik pitaaqturngniq ammalu/uvvaluunniit ajurungniiqsainiq**
   1. Qapsiuningit Inuit ilinniaqtiit, uvvaluunniit nunalingmiutait ilaujut piliriarngmut kiinaujaqtuutimit
   2. Ajurungniiqsainirngmut qanuqtuuruti ikajuqtuijuq Inungnit ammalu ilinniaqtinit isumaginiarlugu piruqpallianiq, inuuqatigiit ammalu pittaujukkut pitaqaqtunik pilirianginnit.
   3. Ajurungniiqsaqtaujungnaqtut Inuit, ilinniaqtiit ammalu nunalingmiutait qaujisainirngmut ilinniaqtitaunirngmut, pilirivvigjuanit, ukiuqtaqtumit, kavamakkunnit, ammalu Kavamaungittunit Aulattijinit Katujjiqatigiinit
4. **Piliriqatigijaujut** 
   1. Piliriarngmit ilaujut aktuajjutiit nunalingmut ammalu aviktuqsimajunit aulattijinut katujjiqatigiinut ammalu tamakkununnga pijungautiqaqtunut/piqaqataujunut.
   2. Piliriaq aktuaniqarungnaqtut asinginnut piliriaqaqatigiiktut qaujisaijinut ammalu qaujisainirngmut piliriaqaqatigiinngittut pijujjijinut
   3. Piliriaq aturngniaqtangit atuqtauqataujut piqutinik, pilirivvingnit, ammalu pilirijiujunik piusigiarngniarlugit pivviujunit aturngningat
5. **Qanuinganiujut Tusaumatittinirngmut Parngnauti** 
   1. Tusaumaqqattautiliriniit aaqqiumajut tunisiqattarngniarlutik qanuinganiujunit ammalu piqutinit atuqtaujungnarlutik aviktuqsimajunut, nunalingnut ammalu piliriqatigijaujunut
   2. Qaujinnauti ilautittinirngmut ammalu/uvvaluunniit ilauqatauningit aviktuqsimajumit nunalingmit ammalu pijungnautiqaqtut/piqaqataujut pivalliajauninganut ammalu atuliqtitauninginnut qanuinganiujut tusaumatittinirngmut parngnautimi
      1. Pijarialiit aanniaqaqtailimanirngmut pijungnaqtittijiujut ilautitaungippata pilirianit aanniaqaqtailimanirngmut ammalu aanniaqaqtailimanirngmuungajunit qaujisainirngnit, piliriaq kiinaujaqaqtitauniangittuq.
   3. Piliriaq parngaksimajuq nalauttijunik pivviuqattaqtunit atuliqtinniarlugit qanuingnirngut tusaumatittinirngmut parngnauti
   4. Piliriaq kiinaujaqtuutiqaqtuq naammaktunik tusaumaqattautilirinirngnut, ilauplutik Inuktituulirinirngnut/tukiliurinirngnut akiujunik

### Qaujigiarviuqattaqtut

**Inuit Qaujisainirngmut Uqaujjijiit (IRAs)**

|  |  |
| --- | --- |
| **Nunatsiavut**  Carla Pamak  Inuit Qaujisainirngmut Uqaujjiji  Nunatsiavut Kavamakkut 709-922-2380 ext #228  [carla.pamak@nunatsiavut.com](mailto:carla.pamak@nunatsiavut.com) | **Nunavik**  Billy Meeko  Inuit Qaujisainirngmut Uqaujjiji  Atanniuvik  bmeeko@atanniuvik.ca |
| **Nunavut**  Brenda Anderson  Nunavummit Qaujisainirngmut Uqaujjiji  Nunavut Tunngavikkut  [BAnderson@tunngavik.com](mailto:BAnderson@tunngavik.com) | **Inuvialuit Nunangannit**  Jenn Parrott  Angajuqqaaq Nutaujulirinirngnut, Qaujinasuktulirinirngmut ammalu Silaup Assijjiqpallianinganut  Inuvialuit Aviktuqsimajumit Kuapuriisakkut  867-777-7053  [jparrott@inuvialuit.com](mailto:jparrott@inuvialuit.com) |

**Turaangajumut tukimuaktittijiit**

|  |  |
| --- | --- |
| Inuit Tapiriit Kanatami  Turaangajuq ammalu Tunisiniq  Eric Loring  Angajukliq Avatiptingnit ammalu Uumajunik Qaujisaiji  866-262-8181  [loring@itk.ca](mailto:loring@itk.ca) or [IQP@ITK.ca](mailto:IQP@ITK.ca) | **ArcticNet**  Kiinaujalirinirngnit, Turaangajumit, ammalu Tunisiniq  Aisha Sada  Turaangajuliriji, Uangnaqpasiktumikt Kamagijaujunik Qaujisainiq  [Aisha.sada@arcticnet.ulaval.ca](mailto:Aisha.sada@arcticnet.ulaval.ca)  or [IQP@ITK.ca](mailto:IQP@ITK.ca) |

**Tuksirautiliurngniarluni Tatatirialik**

### Qanuq Tuksirausiuriaqarngniq

Tuniniarlugu tuksirautiliuqtait

* Inuktitut uvvaluunniit Uiviititut: Qaritaujakkut titiqqatigut pianittiaqsimajuq tuksirautiliuqtait aullaqtillugu uvunga [IQP@ITK.ca](mailto:IQP@ITK.ca). Qaritaujakkut titiqqatigut qaujititauniaqtutit pijaungmat tuksirautiliuqtait.
* Qaplunaatitut: Tunilugu Survey Monkey-tigut uvani: <https://arcticnet.smapply.ca/>

Survey Monkey-muarngniq ajuruvit, qaritaujakkut pilugu Qaplunaatituuqtuq tuksirausiuruti tatatirialik uvanngat: <https://arcticnet.ca/inuit-qaujisarnirmut-pilirijjutit/> ammalu qaritaujjakkut aullaqtillugu uvunga [IQP@ITK.ca](mailto:IQP@ITK.ca)

Qaujimajauniaqpuq: Qaplunaatituuqtut tunijaujut pijauqattarngniaqtut qaritaujjakkut titiqqatigut kisiani Survey Monkey-muarngniq ajuruvit

**Pianiluktaaqsimajuq tuksirauti ukuninngat piqaqtuq:**

1. Pianiksimajuq tuksirautiliurngniarluni tatatirialik
2. Titiqqaq(qait) ikajuqtuijut ammalu/uvvaluunniit asingit ikajuqtut titiqqautiit
3. Pianiksimajuq kiinaujaqtuuti aviktuqsimajumit tittiqqaq

**Aaqqiumaninga atuqtaujuq**

* Tuksirautiliuqtut tunisijumajut tuksirautiliuqtangannik asianit aturlutik, uqausirilugu asiagulluunniit, qaujitillugit Turaangajumut tukimuaktittijiit uvani [IQP@ITK.ca](mailto:IQP@ITK.ca)
* Tuksirautiliuqsimajut Qaplunaatitut, Inuktitut, ammalu Uiviititut naammagijaujut. Kisiani, qimirrujauniaqtut tuksirautiliuqsimajut Qaplunaatuuliqtausimalutik.
* Titiraqsimajut tuksirautiliuqtaujut Qaplunaatituuqtut, Inuktituuqtut uvvaluunniit Uiviitituuqtu pijauqattaqtut tamainnit Microsoft Word-kut ammalu ajjiliuqsimajukkutu (PDF).
* Inuktituuliqturngniarlugu asiagut uqausikkulluunniit tuksirautiliurinirngmut tatatirialik ammalu Maliktaujuksaq, qaujitillugit turaangajumut tukimuaktittijiit.

**Apiqqutiqaqpit?** – tuksirauti tuksirauti Ikajuqtaukkanniriaqaruvit pivalliatillugu piliriarngmut isumagijait ammalu tuksirautiliuqtait, qaujitillugu Inuit Qaujisainirngmut Uqqaujji (IRA) uvvaluunniit Inuit Qaujisarnirmut Pilirijjutit (IQP) miksaanut turaangajumut tukimuaktittijiit. Kitutuinnanik uuktuqujijugut tuksirausiurngniarlutik!

### Unipkaaliuriniq

Kiinaujaqaqtitaujut piliriat tunisiqattariaqarngniaqtut arraagutamaaqsiutimik unipkaamit ArcticNet-kunnut. Unipkaat pijauqattaqtaqtut titiraqsimalugit, uqaqtaulugit, ammalu aulajukkut. Unipkaat piliraiq pivallianinganut qimirrujauqattarngniaqtut ammalu qaujisaqtaulutik Inuit Qaujisainirngmik Aulattinirngmut Katimajialaanut.

## Kiinaujalirinirngmut Maliktaujuksaq

Apiqqutiqaruvit ajunngititaujunut aulattijinit katujjiqatigiinit ammalu/uvvaluunniit ajungittut kiinaujanut atuqtaujungnaqtunut qaujitillugu Aisha Sada, ilagijaujuq Inuit Qaujisarnirmut Pilirijjutit (IQP) miksaanut turaangajumut tukimuaktittijinit, uvani [Aisha.sada@arcticnet.ulaval.ca](mailto:Aisha.sada@arcticnet.ulaval.ca)

### Pijjutiqaqtuq

Inuit Qaujisarnirmut Pilirijjutit (IQP) kiinaujaqaqtitaujuq Strategic Science Fund-kunnit, (SSF) atauttikkut aulatauqattaqtuq Kanatamit Nutaujunik, Qaujinasuktulirnirngmut ammalu Pivalliajulirijikkunnut (ISED) ammalu Kanatamit Aanniaqaqtailimajulirijikkunnut.

ArcticNet-kut, ammalu Inuit Qaujisarnirmut Pilirijjutit (IQP), kiinaujaqaqtitauluaqattaqtut ISED-kut kiinaujanginnut. Tuksirausiuqtutuinnait tuksirarungnaqtut kiinaujanut aturngnikunginnut ajunntitunik SSF Turaangajumut Maliktaujuksakkut nalunaijaqsimaningatut ataanit.

### Ajunngittut Aulattijiit Katujjiqatigiit

Ajunngittut aulattaijiit katujjiqatigiit ilaujut kisiani kigliginngitangit ukua:

* Inuvialuit Nunaganut Kuapuriisakkut (IRC);
* Nunavut Tunngavikkut (NTI);
* Kativik Aviktuqsimajumit Kavamakkut (KRG);
* Makkivvik
* Nunatsiavut Kavammakkut;
* Nunamik Pisimajut Kuapuriisait;
* Ukiuqtaqtumit Nunaliit;
* Ukiuqtaqtumit Quttingniqsanut Ilisaivviit;
* Qaujisaivviit;
* Hamlet-kut ammalu Nunalingmit Titirarviliit; ammalu/uvvaluunniit
* Nunallingmit Uumajulirijiralaangujut

Qaujitillugit Inuit Qaujisarnirmut Pilirijjutit (IQP) miksaanut turaangajumut tukimuaktittijiit uvani [IQP@ITK.ca](mailto:IQP@ITK.ca) takunngikkuktik aulattijitit titiraqtausimajunit ammalu qaujijumaguvit aulattijigijatit ajunngimmangaata kiinaujaqaqtitaunirngmut.

Inuit uukturumajut Inuit Qaujisarnirmut Pilirijjutit-mut (IQP) kiinaujaqaqtitaunirngmut ajunngittut. Iqqanaijaqtiujariaqanngittut Inuit uvvaluunniit kampaninut aulauttijinut, kisiani piliriqatiqariaqaqtut taapkuninngat ammalu titiraqsimalugit ikaqtuungmata aulattijiit ilagijauplutik pilirarngmit piliriaqatunit. Taimannaittuq turaangajuq kiinaujanik aullainiq ajurngmata inungmut. Piliriqatiqarngniq takuksautitaujariaqaqtuq titiraqsimajumit ikajuqtuijumik uvvaluunniit asiagut titiqqautitigut nalunairluni ikajuqtaungmat aulattijimut katujjiqatigiimut. Qaujigiarviuqattaqtuq aulattijikkunninngaaqtuq kiinaujanik pijuq ilautitaujariaqarngmijuq inuup tuksirautiliuqtanganit.

Kiinaujaqaqtitauningit aulattijiit katujjiqatigiit tunijauniaqtut kiinaujakkuvinginnut ArcticNet-kutigut, ammalu aulattijijuq atiliurluni kiinaujaqaqtitaunirngmut angiqatigiigutimit ArcticNet-kunnut kiinaujaq kiinaujakkuvingannuaqqaaqtinnagu.

ArcticNet-kut tunilauqtut titiqqamit ikajuqtuijumik ikajuqtunut aulattijunut katujjiqatigiinut atiliuqtauniaqtumit. Titiqqamit ilaujuq nalunaiqsiniq ammalu angiqatigiiguti ikajuqtuq aulattijimut katujjiqatigiimut imannainniarlutik:

* Aulallugit kiinaujait pijjutilugu tuksirausiuqtuq ammalu piliriangujuq, ilaujut akiliqtuiniit ammalu akiligaksaliqtuiniit[[3]](#footnote-4);
* Piliriqatigilugit ArcticNet-kut arraagutamaaqsiuti kiinaujait miksaanut unipkaaliurinirngmut; ammalu,
* Atiliurlutik kiinaujaqaqtitaunirngmut angiqatigiigutimit ArcticNet-kunnut.

### Ajungittut ammalu Ajuqtitaujut kiinaujait atuqtaujungnaqtut

Tamarngmiluktaaq kiinaujanit atuqtausimajut ajunngittujariaqaqtut ammalu akituluangillutik, ammalu inungmut qaujisainirngmit pilirujunit ikajuiniungillutik. Tunisisimajariaqaqtut akigijaujunut qaujisairnirngmit pijunit/piliriniujunit naammagijausimajuq piliriarngmut parngnautikkut.

**Pimmariujuq:**

* **Aulattiniqarngnirngmut akiujut** – Piliriat tuksirausiurungnaqtut angilaakkut 15%-nganit katiluktaarlugit kiinaujaqtuutinganit aulattiniqarngnirngmut akiujunut.
* **Pilirinirngmut ikajuiniit** – Piliriaqarngnirngmut ikajuiniit tunirrutaujuq (suurlu, piqutiit uvvaluunniit pijittirautiit piliriarngmut piliriqatigijaujumit piliriaqaqataujumilluunniit akiligaksaqaqtinngillugu piliriaq. Ilaujungnaqtut titirarviqaqtittinirngmut, piqutinit pijungnaqtitauninginnut uvvaluunniit naasautinik/titiqqanik, ammalu piviqarngnirngmik tunisisimaninginnut, qaujimaninginnit uvvaluunniit, piliriamik ajunnginnirijaujunik piliriarngmut uvvaluunniit ilauqatauninganut piliriarngmut. Ilasiqattaqtuq kiinaujatigut akigijaujumik tamainnuungaplugu piliriarngnut.

1. **Iqqanaijaqtiit kiinaujaliangit, ikajuutiit, ammalu akiuliutiit ikajuqtunut**

Ajunngittuq:

* Kiinaujaliangujut nunalingmit pilirijinut piliriarngmit pijunik (suurlu, avatilirinirngmut pilirijiit, makkuktunut inigijaujut, suurlu katimajjusiat)
* Kiinaujaliangit piliriarngmit aulattijiujut
* Kiinaujaliangujut inungnut pilirijigijaujunut kiinaujaqaqtitaujuq piliriarngmut, ilaujut qaujisainirngmut ilagijaujut ammalu piliriaqaqtut.
* Kiinaujaliangit Inuit ilinniaqtiit ammalu iluaqsaijiunirngmut ilinniaraaniksimajut
* Pilirijigijaujarialingnut pijjutiqaqtunut akiujut (Pilirijinut nalliukkumaat, Kanatami Innaulirngninginnut Nuqqaqtunut Parngnauti, Ukiuqtaqtumiunut Ikajuutiit, tamakkuaraluit)

Ajuqtitaujut:

* Kiinaujaliangujut Pingasunik-Pijjujjiqattaqtunt ajunngittut ikajuutinit pisimajut
* Kiinaujaliangujut pilirijinut maannamit pilirijunut qaujisainiq tautugariluarlugu piliriaqarngninginnut
* Kiinaujaliangujut asinginnut qaujisaijinut ikajurlugit aulattijiit katujjiqatigiit, piliriaqarlutik qaujisaivvingmit piliriangujarialingnut, mianiqsinirngmut, uuktuutigilugu

*Inuit Qaujisarnirmut Pilirijjutit (IQP) kiinaujalianit piliriqataujut ajjigiingiqattanngitillugit, niriugijaujuq akiliqtuiniq kiinaujalianik pilirijinut ajjigiiktinniarlugit. Nalunaiqtugut aturialiit qapsinik akiliqtaqtauninginnut ajjiginngittungnaqtut akunninginnit Inuit nunalilnginnit. Qaujigiarvigilugit nunalingmit aulattijiit katujjiqatigiit kiinaujaliat ilaujut kiinaujaqtuutimit naammaktuulutik nunalingmut piliriaqarviujumit.*

*Turaangajuq tautungniangittuq kiinaujaliangit angajuqqautiit ikajuqtuqtauniqsauninginnut. Ammalu, niriugijaujuq qaujisaijiit ammalu piliriaqaqataujut qaplunaanirngmiutaujut ajjinginnit angitigijumik kiinaujaqaqtitaujariaqanngittut mikligiarngniarlugu akiujuq inuusiqarngnirngmut.*

1. **Ingirrajangniq, ingirrajagutiit, ammalu tujurngmiviit**

Ataaniittut atuqtut nunalingmit pilirijigijaujunut, Innarijaujunut (ammalu ingirrajaqatigijangit), makkuktunut, silataanit piliriqatigijaujunut, qanuiliuqtittinirngmit ilauqataujunut, tamakkununngaraluk ammalu ArcticNet-kut Arraagutamaaq Qaujinasuktulirinirngmut Katimatittininganunngaujunut (ASM) Niriugijaujuq, mikilaakkut, sivuliqtigijaujuq qaujisaiji asingalu piliriqatigijaujuq Arraagutamaaq Qaujinasuktulirinirngmut Katimajuniiqatauniarlutik (ASM).

Ajunngittuq:

* Akigijaujuq pilirivviujununngauniarluni, ArcticNet-kut Arraagutamaaq Qaujinasuktulirinirngmut Katimatittiningannut (ASM),ammalu asinginnut ilinniaqtittinirngnut uvvaluunniit katimajunut, ilaujut tingmisuukkuurutiit, taaksikkuurutiit, nunakkuurutinik atuqtuaqtaujut, nunakkuurutirjuakkuurutiit, qautamaaqsiutiit, ammalu tujurngmiviit.

Ajuqtitaujut:

* Akituniqsanik akiliilutik tingmisuukkuurutiit ingirrajagutiit

1. **Qaujisainirngmut Piqutiit ammalu Pilirivviit**

Ajunngittuq:

* Qaujisainirngmut piqutiit ammalu atuqtaujut (qaujimajauli piqutinut akiujut ungataanuuriaqanngimmat 20%-ngannit tuksirautaujuluktaaq kiinaujaqtuutimit[[4]](#footnote-5))
* Ingirrajagutinut akiujut niuviqtauninginnut qaujisainirngmut piqutiit
* Pilirianguninginnut ammalu aulaaqtittinirngmut akiujut qaujisainirngmut piqutinut ammalu nunakkuurutinut (suurlu, mikijunik qaujisainirngmut piqutiit pijaujariaqatut piliriarngmut)
* Atuqtuarngnirngmut akiujut qaujisainirngmut nunakkuurutinit
* Pilirivvingmuarngniarluni / atuqtuaqtaujarialiit pianingniarlugu piliriaq, suurlu, uukturarutaujut qaujisaqtauniarlutik asingillu qaujisaivvingmit piliriniit

Ajuqtitaujut:

* Niuvirngniarlugit akitujut piqutiit suurlu angijut piqutiit (haantait, sikitoot, umiat, ammalu nunakkuurutiit)
* Nalliukumaanut akiujut qaujisainirngmut piqutinut ammalu nunakkuurutinut
* Akingit piqutiit ammalu sanavallianirngnut, nutaannguqtirinirngnut uvvaluunniit atuqtuaqtauningit qaujisaivvit uvvaluunniit ikajuqtut pilirivviit

1. **Iniliuriniq, ajurungniiqsainirngnut ammalu tusaumaqattautiniliriniit**

Ajunngittuq:

* Akingit qaritaujakkut tukisiumajjutilirinirngnut, ilauplutik qaritaujakkut takujaugiaqtarviit pilirianguninginnut akiujut.
* Akingit siammaktiqtauninginnut qaujijaujut, ilauplutik nunalingmit nirivigjaqtittiniit
* Akingit pilirianguninginnut titiqqautiit asingill atuqtaujut qaujisainirngmit saqqitirinirngnut/tuniuqqautigijauninginnut
* Inuktituuliqtuinirngnut ammalu tukiliurinirngnut akiujut tuniuqautauninginnut qaujijaujut
* Ilinniaqtittiniq / katimatittinirngmut akiujut (imialuqanngittunik niuqqagaksanut ammalu uvvaluunniit nirijaksanut) piliriarngminngaaqtunik tuniuqainiit pijjutigiplugit, ilauplutik iniujumik atuqtuarngniq, nirijaksaliuqtittiniq, nipiqaqtunik takujaksautinut akiujut, tamakkuaraluit.

Ajuqtitaujut:

* Imialuit niuqqagait

1. **Atuqtaujut, piqutiit, kaantrakqaqtut asingillu kiinaujanut atuqtaujut**

Ajunngittuq:

* Qaritaujait, qaritaujaralaat, qaritaujakkuurungnarutiit, tuavinaqtulirijjutiit asingillu qaritaujanut atuqtut ammalu/uvvaluunniit ajjiungittuliangusimajut qaritaujakkut atuqtausuut qaujisainirngmut ikajuqtumit aulattijinit katujjiqatigiinit pijausuittut
* Ajunnginniqaqtunit pijittirautiit, kaantrakqaqtut uvvaluunniit kaantrakqaqtataujut

Ajuqtitaujut:

* Pusantingit angirrarijaujumit qaritaujakkuurungnautinut akiujut[[5]](#footnote-6)

*Inuit Qaujisarnirmut Pilirijjutit (IQP) ikajuqtuitillugu pilirianit kantrakqaqumut ilanganik pianiktautillugu piliriangannit, sivulliqpautitaujumajuq kiinaujait kiinaujaqaqtitaujuninngaaqtut nunalingnuarngniarlutik. Taimannaittuq ikajurngniarluni qaujisainirngmut pilirijuksanik nunalingnit. Taimannamut kiinaujaqtuutigijaujunit ajunngititaujuqarlutik kaantrakqaqtunut, ilanga piliriarngmut parngnauti ikajurngniarluni piliriaksaqaqtittiluni nunalingmit. Turaangajuq tautungniangittuq ikajuqtuiniqarngnirngmik. Takuksautitauttiariaqaqtut ammalu nunalingmit pilirijiuniaqtunik parngnautinit isumagijaulutik.*

### Piguuktunit Kiinaujaqaqtittinirngmut Isumaksaqsiurijaujut

Tuksirausiuqtut tunisiqujaujut sulijunik kiinaujaqtuutinin takuksautittijunik akigijaullattaaqtunik piliriangannut. Iluittumik kiinaujaqaqtitauniarlutik tunijaungittungnaqtillugit pilirialuktaat, turaangaju isumagijaqarngniaqtuq tuksirautiliuqtaujunik tuksiraqtut 100%-nik kiinaujaqaqtitaulutik Inuit Qaujisarnirmut Pilirijjutit (IQP) turaangajumit, pijariaqaqpata qaujisainiqarngniarlutik. Turaagarijavut ikajurngniarluta amisuulaarianit pilirianit manimajumikt kiinaujaqtuutimit.

**Qaujimajauniaqpuq Tuksirautimik Pivallianiarluni Ikajuuti-mut kiinaujanit qanuiliurutaujut pijjutiggijaungmat pivalliatinniarlugu piliriqatigiingniarlutik nunalingmiutait ammalu qaujisaijut ammalu qanuinganiarngninganit aaqqiktauninganut uvvaluunniit pivalliaqatauniarlutik qaujisainirngmut piliriarngmit. Kiinaujaqatittinngittuq qaujisainirngmut piliriarngmit. Mikilaakkut tuksirautaujuq ikajuutimut $15,000-ngujuq, ammalu angilaakkut $25,000-ngujuq.**

### Pivviuqattaqtut

Ikajuqtaujariaqaqpit tuksirautimik titirarngniarlutit, piliriaq pivallianiarlugu ammalu nunalingmit kamagijaujumik naasautinik/titiqqanik katittiniarlutik? SIKU uqaluutialaamuasuuq ammalu ajurungniiqsaiqattaqtut ikajurungnaqtut! SIKU uqaluutialaamuaqattaqtuq ammalu piliriarngmit aulattinirngmut tunngavik ikalurluni Nunaqqaaqtut nunalingnit nangminiq aullaaqtittijunik pilirianginnit, unipautiliurngniarlutik ammalu naasautinik/titiqqanik aulattilutik. SIKU piliriqatiqaqattaqtut ArcticNet-kunnit ammalu pilirijingit ikajurungnaqtut piliriangnit ammalu tuksirautiliuritillutit ajurungniiqsainikkut, atuqtauqattaqtukkut ammalu piqutaulutik ikajuutikkut ammalu ajjigilirlugu kiinaujaqatitaujumik piliriangnut. Qaujitillugit SIKU-kut uvani [info@siku.org](mailto:info@arcticeider.com)  tukisiumajjutinik pijumaguvit.

Nanisikkannirungnaqtutit ikajuqattaqtunik tuksirautiliuqtillutit uvan: <https://arcticnet.ca/call-for-proposals/>

### Asingit Kiinaujaqaqtitaunirngmit Piviqaqtitauniit

Pijaksautigijanga Inuit Qaujisarnirmut Pilirijjutit (IQP) piusigiarngniarlugit Inuit ingmingnik-qaujiniarlutik qausainikkut, piusigiarlugit qaujisainirngmut iniliuriniq aviktuqsimajunit iniujunit ammalu nunalingnit, piliriangulutik Inungnut isumaaluutigijaujut, piusigiarlugillu Inuit inuusingit, turaangajuq amisunnguriaqsijumajuq Inungnut-kamagijaujunik qaujisainirngmut piliriangujut kiinaujaqaqtitauniarlutik. Ajjigiingittut qaujisainirngmut turaangajut pivviujungnaqtuqauqtut ammalu kiinaujaqaqtittiqattaqtut, turaangajuq pilirijungnaqtut katitinniarlutit ajjinginnit tuksirautiliuqismajunik asinginnut ajjinginnit kiinaujaqaqtittiqattaqtunut. Uuktuutiit asinginnit kiinaujaqaqtittijunit ammalu turaangajunit ilaujut:

* ArcticNet-kut Piliriqatigijangit Qaujisainirngmut Turaangajuq
* Ukiuqtaqtumit Pittaungittuqtalingnilirinirngmut Turaamgajuq
* Ukiuqtaqtumit Qaujimaniqarngniq Kanata (POLAR)
* Silaup Asijjiqpallianinganut ammalu Aanniaqaqtailimanirngmik Atuqtaujuq Turaangajuq (Ukiuqtaqtumit ammalu Qaplunaanit)
* Silaup Asijjiqpallianinganut Parngnaksimaluni Ukiuqtaqtumit
* Nunaqaqqaaqtut Nunalingmit Silamit Qaujisainirngmut Turaangajuq
* Inuit Mianiqsiujiuninginnut Turaangajuq
* Nunavummit Sunatuinnanik Qaujisainirngmut Turaangajuq (NGMP)
* Kanata-Inuit Nunangat Akianirngmiut Ukiuqtaqtumit Qaujisainirngmut Turaangajuq

### Tuksirautiliuqtaujumit piliranguvalliajunut Nalunaijaivvik

Tatatirialiit pianiqattarlugit atuni ilagijaujunit tuksirautiliurinirngmut tatatirialingmit. Pianiksimanngittut tuksirautiliuqtaujut qimmirrujauniangittut kiinaujaqaqtitauniarlutik Kanatamiingajukkut; kisiani, isumagijaujunik pijaujut tuksirautiliuqtaujumut pijaujumakpata tunijaujungnaqtut tuksirausiuqtumut kingunikkanniagut uplurngmit.

|  |  |  |
| --- | --- | --- |
| **Pijariaqarngniit** | **Ilagijaujummiitumit tuksirautiliuqtaujummut** | **Nalunairlugit pianiksimangmangaata** |
| Tuksirautimit Pijjutiqaqtuq | Ilagijaujuq A |  |
| Pijjutigijaujuq Piliriarngmut | Ilaugijaujuq B |  |
| Piliriarngmit Pilirianguniaqtut | Ilaugijaujuq C |  |
| Tusamaqqattautilirinirngmut Parngnauti | Ilaugijaujuq D |  |
| Piliriarngmut Pilirijut | Ilaugijaujuq E |  |
| Ikajuqtut Titiqqautiit | Ilaugijaujuq F |  |
| Iniliuriniq ammalu Ajurungniiqsainiq | Ilaugijaujuq G |  |
| Kiinaujaqtuuti | Ilaugijaujuq H |  |
| Naasautinik/Titiqqanik Aulattinirngmut Parngnauti | Ilaugijaujuq I |  |
| Pitaujukkuuqsimaninginnut Isumaksaqsiurutaujut | Ilaugijaujuq J |  |
| Tuksirautiit Uqaqtausimajunut Titiqqanit | Ilaugijaujuq K |  |

### Ilagijaujuq A: Tuksirautimik Pijjutiqaqtuq

Pijjutigijanga ilagijaujumut tunisiniarluni pijjutaujumik tuksirautiliuqtangnit qimirruniarlutik katimajialaakkut. Taamna kingulliqpautilugu tatatirngniaqpuq. Ajurngnanngilaanguniaqtuksaujuq tatatirngniarlugu ilagijaujuq pianiksimalirungni nalunaijaqsimaningit tuksirautiliuqtangnut. Qaujimagit: Tuksirautimik Pivallianiarluni Ikajuuti-mut kiinaujanit qanuiliurutaujut pijjutiggijaungmat pivalliatinniarlugu piliriqatigiingniarlutik nunalingmiutait ammalu qaujisaijut ammalu qanuinganiarngninganit aaqqiktauninganut uvvaluunniit pivalliaqatauniarlutik qaujisainirngmut piliriarngmit. Kiinaujaqatittinngittuq qaujisainirngmut piliriarngmit.

1 – Piliriap atinga  
Ikajuiniqaqtuq piliriap atinga tukisinnaqtukkut uqausikkuukpat ammalu pilirairngmit pijjutiqarluni. Ajurngnanngippat, ilautillugu pijjutaujuq ammalu inigijanga pilirianguniaqtuq atinganiillugu.

|  |
| --- |
| Ililugu titiqqaq uvani |

*Uuktuutigilugu: Piliriqatigiingniliurngniit piusigiaqsiniaqtuq ingirrajaktillugit attarngnaqtuqarngniangilluni Kingirliniq, Nunavut qanitaanit*

1. Piliriaq qanuittuuninga (nalunairlugit atuqtuluktaat)

*Suliritittiniit ammalu qaujigiaqattarngniit (suurlu ilinniaqtittiniit ammalu katimatittiniit kamaginiarlugit pivalliajauninga qaujisainirngmut tuksiruati uvvaluunniit qaujisainirngmut atuqtauniaqtunit. Aturungnaqtuq sivulliqpauluni pigiarngnirngmik iluittuungajumik ammalu akuniujumik piliriaqarluni ajunngittumik kiinaujaqaqtitauniarluni asingittigut ArcticNet-kut turaangajunginnit)*

*Tusauamatittinirngmut atuqtaujut (suurlu, uqalimaaganit saqqitittiniit/pivalliajauningit tusaumaqattautiniit*

*Atuqtaujut suurlu aulajuit tarrijautiit, pisimajunik alilajuit, nunalingmit unipkaat, qaujisainirngmut parngnautiit, nunalingmit qaujisainirngmut maligait tamakkuaraluit)*

4 – Sivuliqtigijaujuq qaujisaiji (ajjigijariaqaqtangit tukisiumajjutiit Ilagijaujuq E-miittunut: Piliriarngmut Pilirijut)

|  |
| --- |
| Atinga:  Kitunninngaaqsimaninga: |

**5 – Ikajuqtuq Aulattiji Katujjiqatigiit** (ajjigijariaqaqtangit tukisiumajjutiit Ilagijaujuq E-miittunut: Piliriarngmut Pilirijut)

|  |
| --- |
| Aulattiji Katujjiqatigiit:  Qaujigiarviuqattarngniaqtuq aulattijinit katujjiqatigiinit |

**6 – Qaujigiarviuqattaqtuq** (ajjigijariaqaqtangit tukisiumajjutiit Ilagijaujuq E-miittunut: Piliriarngmut Pilirijut)

|  |
| --- |
| Atinga:  Iqqanaijaangata atinga uvvaluunniit pilirianga piliriarngmit: |

**7 - Nunalik / nunaliit ilaujut piliriarngmit**   
Aaqqiumanirngmut titiraqsimajunit, nalunairlutit nunalingmit(nit) uvvaluunniit nunaujumit piliriaqarviuniaqtumit.

|  |
| --- |
| Ililugu titiqqaq uvani |

Maliktaujuksaq – Isumagilugit ukua:

* Nani nunalingmit(nit) piliriaq piliriarijauniaqpa?
* Naliangnit Inuit aviktuqsimaju nunanganiinniaqpa piliriaq?
* Nani naasautiit/titiqqait katitauniaqpat?
* Piliriat pisimakpat atausiungittumit Inuit aviktuqsimajuq nunanganit uvvalluunniit nunalingmit, titirarlugit tamarngmiluktaaq nunait ilaujut.
* Turaangajukkut, sivulliqpautijauniaqtut piliriat qaujisainirngmut piliriaksaqaqtittijut nunalingnit Inuit Nunanganiittunit, kisiani isumaginiaqtavut piliriat kamagijaujut Inungnut qaplunaaniittunit atuni piliriarijaujut kamagilugit.

*Uuktuutigilugu: Kangirliniq (Nunavut) ammalu qanitanganiittut*

**8 - Tukisinnaqtukkut uqausikkut uqausirilugu qanuittuuninga piliriaq**   
3-nit 6-nut uqaqsimajut katisimalugit, tukisinnaqtukkut uqausikkut / piliriniungittumik nainaaqsimalugu piliriarngmut isumagijait ammalu pimmariunirijanga suungungmangaat. Piliriaq kiinaujaqaqtitaukpat, taamna nainaaqsimajuq atuqtauniaqtuq unipkaalianit ammalu ikajuqtuqtauluni piliriat. Taapsumunnga, titirarlutit nainaaqsimajumik pingasugijaujumik inuup isumagijanganit (suurlu, “uvanga”-laasimajumik aturlugu titiraqtaililutit).

|  |
| --- |
| Ililugu titiqqaq uvani (angilaakkut 0.5 makpiqtugait) |

Maliktaujuksaq – Qanuittuuninganit uqausiqaqtut tukiqaqtitaujuq nainaaqsimajuultik tukisiumajjutiit tunijatit tuksirautiliuqsimajumit. Tukiqaqtuq, ilautittittaililutit nutaanik tukisiumajjutinik nainaaqsimajumit uqaqsimanngippata nanituinnaq tuksirautiliuqtaujumit. Ajurngnannginniqsauniaqtuksaujuq pianingniarlugu qanuittuuninganit uqausiqaqtuq pianikkuktit Ilagijaujut B-mit J-mut.

Isumagilugit apiqqutaujut titiraqpalliatillugit qanuittuuningit:

* Sunamik pijjutiqaqpa piliriaq?
* Sunanik apiqqutinik piliriarijait qaujisainiaqpa?
* Sunanik qaujisainirngmit tusaqtautittiniaqpit, tuniuqqautigilugit, uvvaluunniit kipuutiqarlutik?
* Nani piliriaq pilirianguniaqpa?
* Sungmat piliriaq pimmariuva?
* Sunat qanuinganiujut niriugijauvat piliriarngmit?
* Qanuq piliriaq ikajuiniqarngniaqpa Inungnit?

*Uuktuutigilugu: Pijjutigijanga piliriap katitinniarlugit nunalingmit sivuliqtiujut, maqaitiit, innarijaujut, makkuktuit ammalu qaujisaijiit qaujisarngniarlugu attarngnaqtuqannginniq ingirrajaktillugit nunamit ammalu tariup sikungagut qanitaanit Kangirliniq, Nunavut. Pimmariujuq qaujisimagapta aturajunngittunit ammalu nalauttaagaksaungittunik silamit ammalu amisut makkuktuit nunaliptingnit ajuliqattarlutik nunamit ammalu sikumit niriunanngittukkuuraangata ukiup iluanit. Ilittijumajugut maqaittaliniujunik attarngnaqtuqanngittukkut ingirranirngmut iniujunik apqutinit ammalu aaqqiksiluta atuqtaujungnaqtumik ikajurngniaqtumik nunalingmiuqutivut qaujisarngniarlutik ammalu isumaliurlutik attarngnanngimmangaat nunaliarngniarluni. Piliriqatigiingniliurngniit pivalliatiqujavut piliriarngmit ammalu pinirluaqiniqtaqaluanginniqsaulutik nunamiitillugit. Kangirlinirngmit Haamlakkut ammalu uumajulirijialaakkut ikajuqtuijut piliriarngmit.*

**9 – Katillugit kiinaujait tuksiraqtaujut**  
Tunisilutit katisimajunik nalauttaaqsimajumik kiinaujait tuksiraqtaujunit. Kiinaujaluktaat ajjigijariaqaqtangit ilauqataujuq kiinaujaqtuutimut (takulugu Ilagijaujuq H).

|  |  |  |
| --- | --- | --- |
| **Katillugit Kiinaujait Tuksiraqtaujut (Atausiq Ukiurngmut)** | **Angitigina Tuksiraqtaujuq:** | Angitigininga uvunga ililugu |

Maliktaujuksaq - Kiinaujaqaqtitauqattarngniq atuqattaqtuq Kavamatuqakkut ukiurijanganit (Tirigluit 1-mit Nattiat 31-mut qingunianiittuq ukiumit). Qaujimajauniaqpuq qanuiliurniujut pigiariaqanngimmat Tirigluit 1-mit, Tirigluit 1, 2025-mit qanilaangunajarluni kiinaujat sapkutaujungnarngninginnut uuktuqujinirngmut. Mikilaakkut tuksirautaujuq ikajuutimut $15,000 ammalu angilaakkut $25,000.

### Ilagijauuq B: Pijjutigijanga Piliriap

Uqausirilugu tukisinnaqtukkut pijjutigijanga piliriap nalunairlugu nani pilirianguniarngmangaat, pijjutaujuq qimirrujumajait, ammalu qanuq qanuittuuninga piniarngmangaarngni uvvaluunniit pivalliaqatauniarlutik qaujisainirngmut piliriaq piliriqatigiiktinniarlugit nunalingmiutait ammalu qaujisaijut.

**1 - Suna pijjutigijauva / pijjutaujuq qimirruniaqtait?**   
Uqausirilugu pijjutaujuq ilautinniarlugit ammalu isumagijaujuq qaujisainiujumajuq nakinngaarngningait. Sungmat pimmariuva qimirrujaujariaqarngninga?

|  |
| --- |
| Ililugu titiqqaq uvani (250 uqausiit tungaaniluunniit) |

Maliktaujuksaq – Isumagilugit ukua:

* Sunauva pijjutigijaujuq / qaujisaijjutauniaqtuq?
  + *Uuktuutigilugu: Attarngnaqtuqanngiqujijugut nunamut aullaqtunik ammalu qaujikkannirumajavut silarluutauqattaqtunik ammalu asiannguqtunik silamit.*
* Nani piliriniaqpat?
* Nakit isumataalauqpit pivalliaqatauniarlugu qaujisainirngmut piliriaq pijjutaujumut?
  + *Uuktuutigilugu: Amisuuniqsanik makkuktunik nunaliptingnit ajuqsisimajunik nunaliaqsimaplutik ammalu sikumiitillugit takuvalliatuinnaliqtugut niriugijaungitillugit ukiup iluanit.*
* Sunait qaujimajaulianikpat pijjutigijaujumit / qaujisarutigijaujumik? Qaujimaqaqpit ajjirlanginnit qaujisainirngmut piliriangulauqtunik (taikani asianilluunniit ukiuqtaqtumit)?
* Pijjutigijaujuq / qaujisaijuutigijaujuq sivulliqpautijaujumav Inungnut ammalu nunalingmut? Uqausirilugu qanuq qaujimangmangaaqpit qaujisaijjutaujuq pimmariuninganut ammalu qanuq piliriariniaqtait ikajurngniarngninganut nunalingmit.
  + *Uuktuutigilugu: Sila nalauttaagaksauqattalauqtuq. Inuit uqausiqaqtut attarngnaqtuqannginnirngmit ammalu qaujitittiqattaqtut isumaalutigijanginnit. Uumajulirijialaakkut ikajuqtuijut piliriangujumajumit tamatuminngat pijjutiqaqtumit (takulugu nalunaiqsijuq titiqqaq ilaujuq).*

**2 – Sunamut tikiutiniqarumavit? Sunauvat niriugijaujut aktuqsiniuniaqtut piliriarijangnit?**   
Uqausirilugu sungmat piliria pimmariungmaat, sunamut piliriaq tikiutiniarngmangaat uvvaluunniit aktuqsiniqarluni (suurlu, qaujimaliqtittiluni, asiannguqsiluni qanuiliurijjutaujumut, turaangajuliurluni, tuksirautiliuriluni, isumaliurinirngmit, atuagamik asiannguqsiluni) ammalu qanuq angitigijunik takujumavit aktuqsinirngnit (suurlu, nunalingmit, aviktuqsimajumit iniujumit qapsiarjuit nunalingnit, uvvaluunniit Kanataluktaamit.)

|  |
| --- |
| Ililugu titiqqaq uvani (atausilluaq makpiqtugaulugu tungaaniluunniit) |

Maliktaujuksaq – Isumagilugit ukua:

* Sungmat pijjutaujuq pimmariuva?
* Sunauvat aktuqsiniit ammalu asiannguqsiniit takujumajatit piliriarngmit?
* Turaagarijatit ammalu pijaksautiujut tikitaksauvat akuniutiginiaqtanganit piliriap (atausiq ukiuq)?
* Uqausirilugit turaagarijatit ammalu pijaksautigijatit tukisinnarlugit.

**3 – Sunanik qaujisainirngmut apiqqutinik piliriat qimirruniaqpa/kiuniaqpa?**   
Uqausirilugu apiqqutiluangujuq qimirrujait ammalu kiulugit piliriatigut. Atausituinnaungittumik apiqqutiksaqaruvit, titirarlugit asiagut.

Piliriat pigiariaqanngittuq pianiluktaaqsimajunik qaujisainirngmut apiqqutinit. Aaqqigungnarngmijait piliriaq qaujiniarlugit qaujisainirngmut sivulliqpautijaujumajut nunalingmit.

|  |
| --- |
| Ililugu titiqqaq uvani (250 uqausiit tungaaniluunniit) |

Maliktaujuksaq - Isumagilugit ukua:

* Qimirrujungnaqpiuk ammalu kiulugu appiqqutaujuq naasautitigut/titiqqatigut / tukisiumajjutinut katittumajarngnut, uvvaluunniit suliritittiniarlutit? Aakkaukpat, apiqqutaujuq pijjutaujumut nalunaikkannirungnaqpiuk?
* Tautugaqaqujaptigit apiqqutaujunut kiujaujungnarlutik aullaarngniriniaqtangagut piliriap.
  + *Uuktuutigilugu: Sunauvat qaujisainirngmut sivulliqpautijauniaqtut?*

### Ilagijaujuq C: Piliriarngmit Piliriangujut

Uqausirilugit pilirianguniaqtut. Tunisilutit tukisinnaqtumik angilaanguniaqtunik piliriarngmit pilirianguniaqtut Turaangaju ikajuqtuijuq nutaujukkut aturlutik katittitillugit ammalu tunisiqattaqtillugit tukisiumajjutinik ammalu qaujimanirijaujunik saqqittinirngmut.

**1 – Qanuiliuqtittiniaqpit piliriqatigiiktinniarlugit, pivalliaqatauniarlugit qaujisainirngmut piliriat ammalu/uvvaluunniit aaqqiksilut tusaumaqqattautinut aturngniaqtunik** Uqausirilugit pilirianguniaqtut, suurlu ilinniaqtittiniit katimatittiniilluunniit, ikajurngniaqtunik piliriariqaujut piliriqatigiingniarlutik pivallianiarlugu qaujisainirngmut piliriaq uvvaluunniit sunatuinnanik qaujisainiqaqtittiluni ammalu tusaumaqqattautinut aturngniaqtunik. Piliriniujut qanuq ikajurngniaqpat tikiutiniarlugit pijaksautigijatit?

|  |
| --- |
| Ililugu titiqqaq uvani (1-2 makpiqtugalluat) |

*Uuktuutigilugu:* “Kamajaqarngniaqtugut ilinniaqtittinirngnik Innarijaujunut ammalu makkuktunut katittiniarluta isumagijaujunik nunalingmit isumaaluutigijaulaangujunik, aaqqiksiniarlutik namunngauninganik sivuniksamik qaujisainiq. Ilinniaqtittiniit ikajurngniarngmijut piliriqatigiingniliurinirngmut qaujisaijiujunut ammalu nunalingmut. Ilagijaujuq, aaqqiksiniaqtugut pisimajunit titiqqautinik ammalu nunalingmit unipkaanit tuniuqqautiginiarlugit qanuinganiujut ilinniaqtittinirngnit pijut ammalu qaujijaut tunilugit amisuuniqsanut nunalingmit. Atuqtaujut piliriqatigijaujuluktaanik, ilauplutik ilinniaqtittinirngniiqataulaungittut, qaujimatitauniarlutik ammalu ikajurungnarlutik asiujittailiniqaqtittiniujunut.”

**2 – Qangakkuuningit piliriniuniaqtut (0.5-luanik – atausiq makpiqtugaq)**  
Aaqqiksilutit qangakkuungajunik takuksautillugit atuni piliriarngmit piliriangujut aulaarngniluktaanganit. Pijumaguvit aaqqiksijungnaqtutit nalunaijaqsimajunik ajjiginngitanganit alilajumit aviktuqsimaplutik, kisiani ilautinniaqput tukisiumajjutiluktaat pijaujumajunut uvani.

|  |  |  |  |  |
| --- | --- | --- | --- | --- |
| **Nalauttaaqtaujuq taqqiq** | **Piliriniuniaqtuq** | **Qanuittuuninga piliriniup (suurlu, parngnainiq, ajurungniiqsainiq, naasautinik/titiqqanik qaujisainiq, tusaumaqqattautiliriniit, katmaniit, tamkkuaraluit)** | **Kina kamajaqaqpa uvvaluunniit sivuliqtiuva piliriniujumik?** | **Kitut inuit turaaqtauvat (tusaumatittinirngmutuinaq)** |
| Tirigluit – Nurrait 2025 | Pinnguarvingmit uqsusiriniarlugit nunalingmiunut qaujisainirngmut pijjutaujut ammalu atuqtaujut | Tusaumatittiniit | Sivuliqtigijaujuq qaujisaiji | Nunalingmiutaluktaat |
| Nurrait – Manniit 2025 | Parngnarlugit ilinniaqtittinirngmut atuqtauniaqtut | Qaujisainirngmut parngainiq | Sivuliqtigijaujuq qaujisaiji, ajurungniiqsaqtaujuq/ qaujisainirngmut ikajuqtigijaujut | Pitaqanngittuq |
| Manniit – Saggaruut 2025 | Innarijaujut ammalu Makkuktuit qaujimanirijaujunik tunisinirngmut ilinniaqtittiniq | Tusaumaqqattautiniit ammalu ajurungniiqsainiq, | Svuliqtigijaujuq qaujisaiji, ajurungniiqsaqtaujuq | Innarijaujut ammalu Makkuktuit |
| Amiraijarvik – Aagjulirvik 2025 | Qaujisaqtauningit katitausimajut tukisiumajjutiit | Naasautinik/titiqqanik qaujisainiq | Svuliqtigijaujuq qaujisaiji, ajurungniiqsaqtaujuq | Pitaqanngittuq |
| Taqqiinnarjuaq – Avunnivik 2025 | Tusaumatittiniq ilinniaqtittinirngmut unipkaamit ammalu katittiniq isumagijaujunik | Tusaumatittiniit | Suviliqtigijaujuq qausinainirngmut piliriqatigiplugit nunalingmit ikajuqtut aulattijiit katujjiqatigiit | Tamarngmiluktaaq nunalingmiutait |

### Ilagijaujuq D: Tusaumaqqattautinut Parngnauti

Inuit Qaujisarnirmut Pilirijjutit (IQP) qaujimatittijuq pimmariuningata tuksisinnaqtumik ammalu naammaktuujunik tusaumaqqattautinik naniinniluktaanganit piliriaq aullaaqtillugu, ammalu akunninginnit.

**1 – Qanuq tunijauqattarngniaqpat tukisiumajjutiit nunalingnut ammalu piliriqatigijarngnut?**   
Uqausirilugit, nalunaijaqsimajukkut, qanuq tusaumajautinniarngmangaaqtik piliriarngmut parngnautiit, piliriaq pivallianinganit ammalu qanuinganiujunit – tamainnut ukiurngmit tuksirarangni kiinaujaqaqtitauniq ammalu pianiktillugu piliriaq (naammautisimagaluaqpat pianigviksautinganut pianinngikkaluaqpalluunniit.

|  |
| --- |
| Ililugu titiqqaq uvani (0.5-luanik – atausiq makpiqtugaq) |

Maliktaujusaq - Isumagilugit ukua pivalliatillutit tusaumaqqattautilirinirngmut parngnautimit:

* Sunauvat tusaumaqqattautiniuluarngniaqtut?
* Qanuq qanuinganiujut atuqtauniaqpat ammalu qaujimatillugit qaujisainirngmut piliriamit pivalliaqataujut, isumaliurinirngnut, nunalingmit turaangajuliurinirngmut uvvaluunniit aviktuqsimajumit iniujumit atuagaliurngniarlutik?
* Ilautitautillugit nunalingmiutait, uuktuutiliuqsimajumik tusaumatittinirngmut parngnauti nunalingmut utiqtiqujaujuq ammalu/uvvaluunniit piliriqatigijaujuq aullattijimut katujjiqatigiimut isumagijanginnik pivviuniarlutik.
* Qaujilutit kitut naammalaangunajarngmangaata / uqallagungnattiaqtuq tusaumatittinirngmit piliriap miksaanut tukisiumajjutinik. Kitunnut uqallagiaqaqpit ammalu namut tikillugu? Kitut ilaujariaqaqpat tusaqtittijjutauniaqtut tukisiumajjutinut? Kina naammalaanguva tusaqtittiniarluni tukisiumajjutinik? Sivuliqtigijaujuq qaujisaiji naammalaanguqattainnarngniangittuksaujuq tusaumatittiniarluni tukisiumajjutinik (suurlu, aanniaqaqtailimanirngmit tusaumatittinirngmut titirarluni).
* Qanuq qanuinganiujut tusaqtittijjutauniaqpat? Isumagilugit nalingit tusaqtittijjutausuut aturngniaqtatit (suurlu, aulajukkut, alilajumit, ajjituinnaulugu, uqausikkut takutittiluni, tamakkuaraluit) ammalu nalingit atuqtausuunik / apqutaujunik aturngniarngmangaaqpit tukisiumajjutinik tunisiniarlutit (suurlu, pisimajunik alilajunik titiqqausivvinginnuaqtautillugit, apiqsurlugu qaujisaiji naalagvialaakkut, ilinniarvingmiittunik takujaksakkut, tamakkuaraluit). Isumagijaqariaqatut turaaqtauniaqtut inungnit ammalu naammaktuulutik nunalingmut ammalu/uvvaluunniit aviktuqsimajuq iniujumut.
* Isumagilugit kitut naammaktuungmangaata tusaaniaqtut. Kitut inuluanguniaqpat tunijumajatit tukisiumajjutinik? Kitut ikajuqtauniqarngniaqpat qanuinganiujunit?
* Tamarngmiluktaaq tusaumaqattautilirinit (suurlu, ingirrajangniit events, materials) are budgeted for and includes translation and/or interpretation, where appropriate.
* **Pimmariujuq:** Piliriaq pitaqpat aanniaqaqtailimanirngmut tukisiumajjutinit, uqqaujjinirngnit, tusaqtittijjutinik, pimmariujuq ilautillugit pijariaqaqtut aanniaqaqtailimanirngmut pijungnaqtittijiujut piliriarngmut tusaumaqattautinirngnut parngnautimit. Naluguvit, qaujitillugit Inuit Qaujisainirngmut Uqaujjiji aviktuqsimajungnit.

### Ilagijaujuq E: Piliriarngmit Piliriqatigiiktut

Piliriarngmit pilirialiit tukiliuqsimajut ilauqataujuulaurlutik piliriqattarlutik ammalu pijaksautiqaqtut pivalliatittinirngmut, qanuiliuqtittinirngmut, ammalu atuliqtittinirngmik piliriarngmit. Tunilugit atingit, qaujigiarviuniarlutik tukisiumajjutingit, qaujimaniqarngningit/ajunnginniqarngningit ammalu atuni pilirijuup pilirianganit.

Pilirijigijaujarialiit ilaujut sivuliqtigijaujuq qaujisainirngmut, ikajuqtuq aulattiji katujjiqatigiit ammalu qaujigiarviuqattarngniaqtuq (sivuliqtigijaujuq qaujisaijiungippat).

Ilagijaujuq pingasunut pilirijigijaujunut, ilasilutit qapsituinnarngnit ilagijaujarialingnit. Ilaujungnaqtut kisiani kigliqaqtitaungittut qaujisaijiit, qaujisaijinut ikajuqtiit, apiqsuqattarngniaqtut, ilinniaqtittijiit/ajurungniiqsaijiit, ajurungniiqsaqtut, pilirivviujumit piliriniaqtut, tuqquqtirijiit, qaujimanirijaujunik pisimajut, tusaumaqqatautilirijiit, piliriamik kamajaqaqtut, kiinaujaqaqtittinirngmut piliriqatigijaujut, uqallaujjijiit, tamakkuaraluit.

Qaujirarlutit nalunairngniarlutit tamarngmiluktaaq piliriqataujut nalunaiqtausimangmangaata ilauqatauningit piliriarngmut ammalu naammaksarlutik tuksirautiliuqtaujuq tunijjutauniarnginganut:

Piliriqataujuluktaat nalunailauqtut ilauqataungmata piliriarngmit

**Pilirijigijaujarialiit:**

**Sivuliqtigijaujuq qaujisainirngmut**  
Nalunairlugu sivuliqtigijaujuq qaujisainirngmut piliriarngmut.

|  |
| --- |
| Atinga:  Kitunninngaaqsimaninga:  Piliriangata atinga:  Uqaluuti:  Qaritaujakkut turaarutinga: Qaujimaniqaqtuq, pilirinnikuqaqtuq ammalu ajunnginingit piliriarngmut (250 uqausiit tungaaniluunniit): |

Maliktaujuksaq – Atuni piliriarngmit pilirijiit atausirngmit tikkuaqtausimajumit sivuliqtigtiqariaqaqtut qaujisaijimit. Qaujimalutit pijjutigijanga Inuit Qaujisarnirmut Pilirijjutit (IQP) sivummutinniarlugit Inuit ingmingnik-qaujiniarlutik qausainikkut ammalu kiinaujaqaqtillugu qaujisainiq pimmariugijaupluni Inungnut, qatanngutigiinut, nunalingnut ammalu aviktuqsimajut nunaujunut. Pijaungaarumaniaqtut ukua 1) Inuit-nut kamagijaujut tuksirausiuqtaujut 2) Inuit-nut kamagijaujut tuksirausiuqtaujut

**Ikajuqtuq aulattijimut katujjiqatigii**  
Ikajuqtuq aulattijimut katujjiqatigii angiqsimajariaqaqtuq piqattarngniarluni, piliriarilugit ammalu aulattiluni Inuit Qaujisarnirmut Pilirijjutit-kunnit (IQP) kiinaujanit piliriarngmut. Nalunairlugu aullattijikkut atinga ammalu qaujigiarviuqattarngniaqtuq aulattiji katujjiqatigiit. Takulugu maliktaujuksaq nalunaijaqsimakkanniqtunik piniarlutit ammalu ajunngititaujunik.

|  |
| --- |
| Aulattijimut Katujjiqatigiit:  Qaujigiarviuqattarngniaqtuq aulattijinit katujjiqatigiinit  Titiqqatigut turaarutinga:  Uqaluuti:  Qaritaujakkut turaarutinga: Qaujimaniqaqtuq, pilirinnikuqaqtuq ammalu ajunnginingit piliriarngmut (250 uqausiit tungaaniluunniit): |

Maliktaujuksaq – Pijariaqaqtitaungittuq Sivuliqtigijaujuq qaujisaiji uvvaluunniit qaujigiarviuqattarngniaqtuq pilirijigijaulunit aulattijimut katujjiqatigiimut piliriaqaqtunut Inuit Qaujisarnirmut Pilirijjutit-mit (IQP) Kiinaujaqaqtitaunirngit. Inuit kiinaujanik piniq ajuqtut kisiani atinga inuup aulattijikkunnit katujjiqatigiikkunnit aulattianiaqtut kiinaujanik tunijaujariaqaqpat. Qaujimalutit Inuit Qaujisarnirmut Pilirijjutit (IQP) ikajuqtuingmat Inuit ingmingnik-qaujiniarlutik qausainikkut ammalu pijaungaarumaniaqtut piliriat aulataujut ammalu kamagijauplutik Inungnut ammalu nunalingmit aulattijinut katujjiqatigiinut Inuit Nunangannit.

Ilangit uuktuutiit aulattijiit katujjiqatigiit aulattijungnaqtunik kiinaujanit ilaujut: Uumajuliriajialaakkut, Haamlakkut ammalu nunalingmit allavviit, uvvaluunniit Inuit Angiqatigiigutausimajjukkut Aulattijiit Katujjiqatigiit.

**Qaujigiarviuqattarngniaqtuq inuk piliriarngmut**  
Nalunairlugit qaujigiarviuqattarngniaqtut piliriarngmut pijaksautiqarngniaqtuq tusaumatittinirngmik Inuit Qaujisarnirmut Pilirijjutit (IQP) tukimuaktittijinit (sivuliqtigijaujuq qaujisaijiungippat).

|  |
| --- |
| Atinga:  Iqqanaijaangata atinga uvvaluunniit pilirianga piliriarngmit:  Uqaluuti:  Qaritaujakkut turaarutinga: Qaujimaniqarngninga, atuqsimanikunga ammalu ajunnginningit piliriarijanganut (250 uqausiit tungaaniluunniit): |

Maliktaujuksaq – Qaujigiarviuqattarngniaqtuq Inuit Qaujisarnirmut Pilirijjutit-mi (IQP) turaangajumut tukimuaktittijinut qaujigiarviuqattarngniaqtuq apiqqutiksaqaqpat isumaalutinigluunniit tuksirautaujumut ammalu piliriaq pivallianinganut ammalu unipkaaliurinirngmut. Qaujigiarviuqattarngniaqtut sivuliqtiujariaqanngittuq qaujisainirngmit uvvaluunniit aulattijikkut katujjiqatigiikkut kiinaujaqtaaqtitausimajunit kisiani inuk qaujimajaqaqtuq piliriarngmit ammalu ajurngnanngilluni qaujigiarviuniarluni.

**Ilagijaujut iqqanaijaqtinut:**

Nalunairllugit asingit iqqanaijaqtinut ilagijaujut piliriaqarlutik piliriarngmit. Ilagijaujunit ilaujungnaqtut piliriqatigijaujut, piliriarngmit piliriqataujut, ajurungniiqsaqtaujut tammakuaraluit.   
**Ilagijaujuq iqqanaijaqtinuq 1**

|  |
| --- |
| Iqqanaijaanga: Atinga:  Qaujigiarviuniarluni tukisiumajjutingit:Kitunninngaaqsimaninga:  Qaujimaniqaqtuq, pilirinnikuqaqtuq ammalu ajunnginingit piliriarngmut (250 uqausiit tungaaniluunniit): |

**Ilagijaujuq iqqanaijaqtinuq 2**

|  |
| --- |
| Iqqanaijaanga: Atinga: Qaujigiarviuniarluni tukisiumajjutingit:Kitunninngaaqsimaninga:  Qaujimaniqaqtuq, pilirinnikuqaqtuq ammalu ajunnginingit piliriarngmut (250 uqausiit tungaaniluunniit): |

**Ilagijaujuq iqqanaijaqtinuq 3**

|  |
| --- |
| Iqqanaijaanga: Atinga: Qaujigiarviuniarluni tukisiumajjutingit:Kitunninngaaqsimaninga:  Qaujimaniqaqtuq, pilirinnikuqaqtuq ammalu ajunnginingit piliriarngmut (250 uqausiit tungaaniluunniit): |

Maliktaujuksaq – Isumagilugit ukua iqqanaijaqtinik piguvit piliriarngnut.

* Nalingit aulattaijiit katujjiqatigiit aulattiniaqpa piliriarngmit? Iqanaijarungnaqtungit qanuippat aulattaijiniit katujjiqatiginit?
  + *Uuktuutigilugu: Uumajulirijialaakkunnut kamagijauniaqtuq piliriaq.*
* Kinamut tukimuaktiqtauniaqpa piliriaq? Maanna iqqanaijaanguva, uvvaluuvva nutaamik iqqanaijaamik saqqittiniaqpat? Kiinaujaqtuutimit takuksautinniaqput iqqanaijaat akiliqtuqtaujut.
  + *Uuktuutigilugu: Qaujitittiniaqtut tukimuaktittijiuniaqtumit ammalu akiliqtuqtauluni piliriarngmut.*
* Kinamit uqaujjijiqarngniaqpa ammalu pilirianguluni piliriaq?
  + *Uuktuutigilugu: Kamaniaqtunik katimajialaanik saqqittiniaqtugut nunaliptingnit qiniqtininngaaqtunit, qaujimajauttiaqatunik ammalu qaujimaniqaqtunik innarijaujunit ammalu makkuktunit pijumajuni ammalu ilauqattaqtuni nunaliaqsimaluni attarngnaqtuqanngitittinirngmit qaujimajunik.*
* Kinamut pilirianguniaqpat piliriangujarialiit? Nunalingminngaaqtunik uvvaluunniit qaplunaaninngaaqtunik ajururngniiqsaijinik pijariaqaqpa iqqanaijaqtiit piliriaqarungnarngniarlutik piliriamut?
* Amisuuniqsait nunalingmiutait qanuq ilautitauniaqpat? Ilauqatautittiluni nunalingmiunit ilanginnit piliriangutillugu piliriaq pittaunajaqpa?
* Isumagitillugit inuit ammalu aulattaijiit katujjiqatigiit, ilautiluktaarngniaqput katirngmajut pijjutiqaqtuuplutik ilautinniarlugit piliriarngmut. Pimmariujunik isumagijanginnit tunisijut ilasiplutik piliriarngmut kisiani akiliqtaungillutik piliriarngmit qaujisaijiunirngmut inimuaqtaujungnaqtut piliriarngmut ‘piliriaqaqataujuq(jut)’-tut ammalu ikajurlutikpiqutauplugit (takulugu Kiinaujalirinirngmut Maliktaujuksaq nalunaijaqsimajunik isumagijaujut piqutauplutik ikajuutinik).
* Sivuliqtigijaujumik qaujisaijiqariaqaqtutit. Inuk kamagijaqaqattaqtuq suliriniluktaanik (qaujisaipluni, ajurungniiqsaipluni, tusaumaqqattautiliripluni, unipkaaliurluni). Ilanginnik piliriaksanik tunisijungnaqtut asinginnut iqqanaijaqtinut, kisiani sivuliqtigijaujut qaujisaijiit kingulliqpaakkut isumaliuqattaqtut.
* Kituluktaat titiraqtausimaut iqqanaijaqtiuqatauniarlutik angiqsimaniaqput ilautitauniarlutik tuksirautiliuqtaujumit.
* Ilangit uuktuutiit qaujimaniqaqtunut ammalu ajunnginniqaqtunut ilaujut piliriarngmit aulattijut, ilisaijut nunaliaqsimaluni attarngnaqtuqannginnirngmut ajunnginniujunik, uukturarutauniaqtunik katiqsuijut ammalu qaujisaijut, Inuit Qaujimaninginnit, qaritaujakkut makpiqtugait qanuittungaliuqtiit, unipkaamik titiraijungnaqtut, tusaumaqattautilirinirngnit, tamakkuninngaraluk.
* Silataanit kaantrakqaqtut ilautitaujungnaqtut ikajurngniarlutik piliriarngmit (suurlu, piqutinut ikajurlutik) kisiani turaangajumut sivulliqpautijaujut tamaluktaarlanga, tamarngmiluktaangunngippat, kiinaujaqaqtitauniq nunalingmit aturviuqattaqtunit.

Isumagilugit titiraqpalliatillutit qaujimaniqarngningit, pilirinnikungit ammalu ajunnginingit iqqanaijaqtiuqataujut.

* Piliriarngmut iqqanaijaqsimanikuuvat? Iingukpat, uuktuutimit tunisilutit. Aakkaukpat, uqausirilugit sungmat naammangmangaata ammalu ajurungniiqsaqtaujungnarlutik nutaaq iqqanaijaanganut.
* Nutaamik ajurungniiqsaqtauniaqpa parngnaksimaniarlutik piliriamut?

### Ilagijaujuq F: Nunalingmit Ilautittinirngmut Tatatirialik, Titiqqait Ikajuqtuqtunik uvvaluunniit Asingit Ikajuqtuijut titiqqautiit.

Pijariaqaqtuujuq piliriangnit ilaulutik atiliuqsimajut nunalingmit ilautittinirngmut tatatirialingnit uvvaluunniit asinginnit ikajuqtut titiqqautiit nunalingmit(nit) pilirivviuniaqtumit ammalu/uvvaluunniit pijjutiqaqtut Inuit aulattijikkut katujjiqatigiikkut ilauqatauninginnut piliriarngmit. Piliriat pijariaqaqtunit nunalingmit ammalu/uvvaluunniit aulattijinit katujjiqatigiinit ikajuqtuqtauniqanngittut kiinaujaqaqtitau*niangittut*.

Asingittigut ikajuqtuijunit titiqqautiit ilautittijungnaqtut ukuningat kisiani kigliqinngitangit qaritaujakkut titiqqanik, katimajjutinit, katimajinut uvvaluunniit haamlakkut katimajinut piqujivungaaliuqtaujut, tamakkuaraluit. Naluguvit, qaujitillugit Inuit Qaujisarnirmut Pilirijjutit (IQP) turaangajumut tukimuaktittijiit.

Turaangajuq qaujimajuq angijumik piviqarngnariaqarngmt ikajuqtuijunik titiqqanik tuksiraqtaujunik piniarluni. Atausirngmit amisuuniqsanilluunniit ikajuqtuijunik titiqqautiit pijauniarngninginnut manimanngippata suli tunijautillugu tuksirautiliuqtaujuq, tunisiluti uqaqsimajumik ammalu nalunairlugit qakugu titiqqaq/titiqqautiit niriugijaungmangaata.

|  |
| --- |
| Ililugu titiqqaq uvani (250 uqausiit tungaaniluunniit) |

Maliktaujuksaq – Isumagilugit ukua ikajuqtuijunik titiqqanik tuksiraqtillutit:

* Ikajuqtuijut titiqqait asingillu ikajuqtuijut titiqqautiit atuutiqaluaqtut qimirrujinut piliriarngnit tukisianiarlugit piliriangujuq / sivulliqpautigijaujuq pijaujumangmattauq nunalingmut(nut) ammalu Inuit aviktuqsimajunganut(nginnut).
* Ikajuqtuijunit titiqqanit, sunatuinnait tunirrutaujut suurlu kiinaujaqaqtitauniq, iqqanaijaqtiit, piqutiit, uvvaluunniit allavvik piliriarngmut nalunaijaqsimalugit.
* Inuit kiinaujaqaqtitauniq ajuqtut turaangajukkut. Inuuguvit ikajuqtaujumaplutit qaujisainirngmut piliriangnut, piliriqatiginiaqtangit pitaariaqaqtutit nunalingmiittumit uvvaluunniit aviktuqsimajumit aulattijimik katujjiqatigiimit.

Ilagijaujuq G: Iqqanaijaksanut ammalu Ajurungniiqsainirngmut Parngnauti  
Iqqanaijaksaliurngniq qaujisainirngmut nunalingnit Inungnut pijariaqaquq pijjutigijanganut Inuit Qaujisarnirmut Pilirijjutit (IQP). Taamna tikuliaqsimajut ilangannut pijaksautigijaujunut Kanatamit Inuit Miksaanut Qanuqtuurutimut Qaujisainirngmut (NISR) “iqqanaijaaksanut Inuit aviktuqsimajunginnit ammalu nunallingnit Inungnut-kamagijaujunik qaujisainirngmut”. Taimannamut pimmariujuq takuksautittiluni qanuq ajurungniiqsainiq ammalu ilisarngnirngmut piviqaqtittiniujut Inungnut ammalu nunalingmiunut ilisimangmangaata naniinniujunik pilirarngnit. Tuksirautiliuqtaujut sanngijumik parngnautiqaqtut iqqanaijaaksanut ammalu ajurungniiqsainirngmut pigguungniqalaanguniaqtut tuksirautiliuqtaujunut.

**1 – Qanuq piliriarngnit piliriniujut sanngiktigiaqsiniaqpat Inungnit ammalu nunalingmit iqqanaijaaksanut qaujisainirngmit?**

|  |
| --- |
| Ililugu titiqqaq uvani (0.5-luanik – atausiq makpiqtugaq) |

Maliktaujuksaq – Iniliurinirngmut piliriangujunit ilaujungnaqtut atuqtaujunik ajurungniiqsainirngmut turaangajut, ikajuqattarngniarluni, aggatit aturlugit ajurungniiqsainiq uvvaluunniit nunalingmit ilinniaqtittiluni ilagijauluni piliriqatigiiktuliurinirngmut ammalu pivalliaqatauniarlutik qaujisainirngmut piliriamit. Pimmariujuq kiinaujaqarngniarlutit iqqanajaaksanik saqqittijumajarngnut.

Isumagilugit ukua ajurungniiqsainirngmut parngnautiliuqtillutit:

* Qanu piliriat sanngiktitittiniaqpa nunalingmit ammalu Inuit iqqanaijarngniaqtunut qaujisainirngmit?
* Nunalingmiutait ajurungniiqsaqtaujungnaqpat qaujisainirngmut ikajuqtiuniarlutik / ajurungniiqsaqtaulutik naasautinik/titiqqanik katiqsuinirngmut atuqtaujunik ammalu ikajurlutik uukturautilirinirngmik, apiquiniarlutik uvvaluunniit apiqsuutinik kiumajaujarialingnit, unipkaaliurinirngmut ilagijaujumik Tuksirautimik Pivallianiarluni Ikajuutimut?
* Ajurungniiqsainirngmut parngnautiit tikuliaqsimava pijaujarialingnut nunalingmut? Ikajuqtuqtauva nunalingmut?
* Kitunnik ajurungniiqsainiaqpit? Ammalu qanuq? Kina ajurungniiqsainiaqpa?

### Ilagijaujuq H: Kiinaujaqtuuti

Tatatirlugu kiinaujaqtuutimut aaqqiksimajuq Excel-mit ammalu tunilugu ilaulutik pianiksimajumut tuksirautiliuqtaujumut tatatirialik.

Kiinaujaqtuutimut aaqqiksimajumit Excel-mit, uqausirilugit nalunaijaqsimajukkut sunat kiinaujait atuqtauniarngmangaata ammalu kitunnuarngniarngmangaat. Qaujititigut sungmat taimanna angitigijumik tuksirarngmangaaqpit atuni kiinaujanik atuqtaujumut (suurl, kiinaujaliaq iqqanaijaqtimut; ingirrajangnirngmut, pilirijiksaliurinirngmut ajurungniiqsainirngnullu; tusaumaqqattautiliriniit; atuqtaujunut, piqutinut, kaantraakqaqtunut asingillu kiinaujajut aturngniaqtunut).

Qimirruqujaptigit Kiinaujalirinirngmut Maliktaujuksarngmit tukisiumajjutinut ajunngittunut ammalu ajuqtitaujunut kiinaujanik aturngnikunut. Qaujitillugit Turaangajumut tukimuaktittijiit ikajuqtaujariaqaruvit kiinaujaqtuutilirijjutiup miksaanut, asingaanganit aturiaqaruvit, uvvaluunniit asinginnit appiqqutiksaqaruvit kiinaujait aturngnikuit ajunngimmangaata ilautinniarlugit kiinaujaqtuutitmut.

Maliktaujuksaq – Isumagilugit ukua kiinaujaqtuutiliuqtillutit:

* Sunanik ikajurungnaqtunik pijungnaqpit (physical resources and in-kind contributions)?
  + *Uuktuutigilugu: Atausirngmit qariarngmit atuqtugut Uumajulirijialaakkut allavvinganit, atuqattaqtavut katimavvingat pilirinnaungittut ikarranit, ammalu atausirngmit qaritaujarngmit ammalu amisuliurutimit sanirarngmuaqtuksanut. Nunalingmit naalagvialaaq atuqtauniarngmijuq tusaqtittiniarlutik piliriap miksaanut, ilaujunik piniarlutik ammalu tusaqtautillugit qanuinganiujunit.*
* Kiinaujaqaqtitaujuqaqpa pijjutiqaqtunik piliriarngmut isumagijaujumik? Nalunairngiaqputit piliriat asinginnut kiinaujaqaqtitaungmangaat uvvaluunniit kiinaujaqaqtitautuinnariaqarngmangaattauq asinginnit.

### Ilagijaujuq I: Naasautinik/Titiqqanik Aulattinirngmut Parngnauti

Kanatamit Inuit Miksaanut Qanuqtuurutimut Qaujisainirngmut (NISR) Inuit Qaujisarnirmut Pilirijjutit (IQP) atuliqtittiniaqtuq Kanatamit Inuit Miksaanut Qanuqtuurutimut Qaujisainirngmut-mit (NISR), taimannamullu ilaujut sanngijumit Naasautinik/Titiqqanik Aulattinirngmut Parngnautiqaqtuq. Apiqqutiksaqaruvit, qaujitillugit [IQP@ITK.ca](mailto:IQP@ITK.ca) uvvaluunniit Inuit Qaujisainirngmut Uqaujjiji.

Kiulugit ukua appiqqutiit Aulaaqtittijikkut Katujjiqatigiinut tautugaujukkut:

**1 – Kitunnut pigijauvat katitaujut naasautiit/titiqqait? Kinamut aulatauniaqpat naasautinit/titiqqanit qaunuinganiujut ammalu tukisiumajjutiit atuqtaujut / tusaqtittijjutaujut?**

|  |
| --- |
|  |

**2 – Kanamut pigijauvat isumagijaulauqtut pijjutiqaqtut qaujisainirngmut?**

|  |
| --- |
|  |

**3 – Kina katittiva ammalu tuqqurlugit ajjingit naasautiit/titiqqait?**

|  |
| --- |
|  |

**4 – Kitunnut pijaujungnarngniaqpat ammalu atuqtaulutik naasautiit/titiqqait / qanuinganiujut? Qanuq akujiutigijumut? Sunamik pijjutiqaqpa (suurlu, pijaksautituinnanginnut piliriap uvvanluunnit sunatuinnait asingit tuglirijaujut pijjutinut)?**

|  |
| --- |
|  |

**5 – Qanuq/nani naasautiit/titiqqait tuqquqtausimaniaqpqt ammalu qanuq akuniutigijuq pijausimalutik?**

|  |
| --- |
|  |

**6 – Kiinaujaqtaaqtitauguvit, atiliurumanajaqpit naasautinut/titiqqanit aulattinirngmut angiqatigiigutimit ArcticNet-kuunut?**

|  |
| --- |
|  |

Maliktaujuksaq - ArcticNet-kunnit kiinaujaqaqtitaujut piliriat qaritaujakkut pijariaqatitauniaqtut *naasautinit/titiqqanit asinginnit naasautinik/titiqqanik pijauqattaqaqtunut* tatatirialingmit atuqtumut naasautinik/titiqqanut atuqtaujumut ammalu atiliurlutik tamatumunga angiqatigiigutimit. Uuktuutigilugu: Ukiuqtaqtumut Naasautinik/Titiqqanut Atuqtaujuq: Nordicana D, GBIF, OBIS, CIOOS, Borealis.

* Nangminiqaqtut naasautinik/titiqqanik aulattijiit katujjiqatigiinguqattaqtut tuksiraqtut kiinaujaqaqtitaujumaplutik uvvaluunniit ilaannikkut piliriqatigijaujumik nunalingmit uvvaluunniit aviktuqsimajumit.
* Naasautiit/titiqqait asinginnit naasautinik/titiqqanik pitaqaqtut: Titiraqtauningit tunisiqattaqtut tukisiumajjutinik naasautinik/titiqqanik pijjutiqaqtunik, piluaqtumik sunamit, nani, qakugu, kinamut katitaujunik, maannamit inimiinnirijanganit, ammalu tukisiumajjutiit pijaujungnaqtunik.
* Naasautinik/titiqqanik: naasautinik/titiqqanik ammalu tamaluktaaq naasautiit/titiqqait katitaulauqtut ammalu/uvvaluunnit pijaujut ArcticNet-kunnit qaujisaijinut ammalu piliriaqaqataujunut qaujisainirngmut piliriaksanit kiinaujaqaqtitaujunit ArcticNet-kunnut.
* Qimirrulugit naasautinut/titiqqanit aulattinirngmut Atuagangat ammalu Maliktaujuksangit tukisiumajjutikkannirngnik piniarlutit. Qaritaujakkut takujaugiaqtarviptingnit pijungnaqtatit uvani: [ArcticNet Data](https://arcticnet.ca/data-management/#:~:text=The%20overall%20principle%20guiding%20the,and%20appropriate%20intellectual%20property%20protection.)

### Ilagijaujuq J: Pitaujukkuuqsimaninginnut Isumaksaqsiurutaujut ammalu Pijaksautiqarngnikkut Piliriaqarngniq Qaujisainirngmit

Piliriarngmit kiinaujaqaqtitaujumik takuksautittijariaqaqtut pijaksautiqarngnikkut qaujisainiqarluni. Katimajialaat atuni Inuit aviktuqsimajunginnit qimirruqattaqtut tuksirautiliuqtaujunik ammalu naammagiplugit qaujisainiit aviktuqsimajumit. Taimanna qimirruqattaqtut pittaujukkuuqsimanirngmut atuqtaujukkut ammalu maligait pimmariujut qaujisaiqaqtillugit aviktuqsimajumit, ilauplutik qaujinnaqtuqarluni nunalingmut naammangmata ammalu ikpigusugviqarlutik Inuit pimmariugijanginnut ammalu maliganginnut.

Ilautitauniaqpuq Inuit Qaujisainirngmut Uqaujjiji qaujimaniaravit aviktuqsimajumuungajumik qaujisainiarluni pittaujukkut maliktaujuksanik ammalu qaujisainirngmut laisansimik tuksirautilirinirngnit.

Tuksirautiliuqtaujuq naammagijaukpat, kiinaujaqaqtitauniq pijariaqaqtittiniaqtuq piluktaaqsimalugit naammagijaujut pijaujarialiit aviktuqsimajarngnit tuksirautaujunik piliriaqarngniarlutit.

**1 – Qanuq piliriat ammalu piliriangujut tikiutiniaqpat pijaksautiqarngnikkut maliktaujuksanik pittaujukkut qaujisainirngmut?**

|  |
| --- |
| Ililugu titiqqaq uvani (0.5-luanik – atausiq makpiqtugaq) |

Maliktaujuksaq – Isumagilugit ukua:

* Atuqtaujumajut piliriaqarngniarluni ikpigusugviqaqpa Inuit pittaujulirininginnut, pimmariugijanginnut ammalu maliganginnut?
* Piliriat tikuliaqsimava maliganut Kanatamit Inuit Miksaanut Qanuqtuurutimut Qaujisainirngmut (NISR)?
* Piliriat ikajuqtuiva Inuit ingmingnik-qaujiniarlutik qausainikkut?
* Aviktuqsimajumut qaujisainirngmut laisansi, pijungnaqtittijuq pumitmit uvvaluunniit pijungnaqtittijumik pijauriaqaqpat piliriangujumajunut?
* Pijariaqaqpit pittaujukkutlirinirngmut nalunaikkutarngmit? Pijaujariaqaqattaqtuq aanniaqaqtailimanirngmut pijjutaujunik qaujisainirngmut
* Piliriangujumajut ikajuiniqarngniaqpat Inungnit?
* Ilauqataujut piliriarngmit qaujimatitauniaqpat pijungnautinginnit ilauplutik qaujimatitauplutik angirutiqarlutik, isumaqsurlutik ilauninginnut ammalu pijungnautiqarngmata nuqqarumagutik ilauninginnut?

### Ilagijaujuq K: Atuqtaujuq Tukisianirarlutik Titiqqaq

|  |  |
| --- | --- |
| Pijjutiplugu: |  |

Uvanga uqaqtunga:

* Tukisiumajjutiit tunijaujut tuksirautinut tatatirialingmit ammalu sunatuinnait asingit titiqqautiit ikajuqtut tuksirautimit nalauttisimangmata.
* Sunatuinnait atuqtaujut, sulingillutik uqaqsimajut uvvaluunniit tukisiumajjutiit tunijaujut qangatuinnakkut tuksirautilirinirngmit, imannaittungnaqtuq, isumaqsurlutik Inuit Qaujisarnirmut Pilirijjutit-kut (IQP) tuksirautimik kiinaujaqaqtitaujumajunut atungtitauluni.

|  |  |
| --- | --- |
| Atinga: |  |
| Atiliurluni: |  |
| Upluq: |  |

## Titiqqamut ilaliutisimajuq

### Uqausinut tukiujut

* **Sivuliqtigijaujuq qaujisaiji:** Inuk kamajaqaqtuq piliriniluktaanik (piliriaq pivalliatillugu, ajurungniiqsaitillugit, tusaumatittinirngnut, unipkaaliurinirngmut). Ilanginnik piliriaksanik tunisijungnaqtut asinginnut iqqanaijaqtinut, kisiani sivuliqtigijaujut qaujisaijiit kingulliqpaakkut isumaliuqattaqtut.
* **Ikajuqtuq aulattijiit katujjiqatigiit:** Aulattijiit katujjiqatigiit angiqsimajut piqattarngniarlutik, kamagilugit ammalu aulallugit Inuit Qaujisarnirmut Pilirijjutit-nut (IQP) kiinaujanginnik piliriarngmut. Takulugu Turaangajumut Maliktaujuksaq nalunaijaqsimakkanniqtunik piniarlutit ammalu ajunngimmangaaqpit qaujiniarlutit.
* **Qaujigiarviuqattaqtuq**: Inuk pijaksautiqaqtuq uqaqatiqaqattarngniarluni Inuit Qaujisarnirmut Pilirijjutit-mut (IQP) tukimuaktittijinit (sivuliqtigijaujuq qaujisaijiungippat) Qaujigiarviuqattaqtuq qaujimajariaqaqtuq piliriarngmit ammalu qaujigiarviujungnakautigiluni ammalu kinamut Inuit Qaujisarnirmut Pilirijjutit (IQP) tukimuaktingit qaujigiarungnarngmangaata apiqqutiksaqaqpata uvvaluunniit isumaaluutiqaqpata tuksirautiliuqtaujumut piliriarngmullunniit.
* **Piliriarngmit piliriqataujuq:**Inuk aaqqiksuiqattaqtuq pimmariujunik tautugaujunik tunisiniarluni piliriarngmut ammalu piqutauplugit ikajuutinik, kisiani akiliquqtauqattanngittut piliriamut qaujisainiunirngmut.
* **Piliriqatigijaujuq:**Inuk uvvaluunniit aulattijiit katujjiqatigiit kiinaujaqaqtittijuq uvvaluunniit piqutiuplugit ikajuqtut piliriarngmut.
* **Ajurungniiqsaqtaujuq:** Inuk pijaksautiqaqtuq piliriaksanik piliripluni ikajurulugu sivuliqtigijaujuq qaujisaiji. Ilaujungnaqtut ikajurluni parngnaktauningit piqutiit ammalu atuqtauniaqtut, katitauningit tukisiumajjutiit / naasautiit/titiqqait, pivalliajauningit ammalu qaujisaqtauningit naasautiit/titiqqait, taksautitauningit naasautiit/titiqqait tusaumatittinirngmut atuqtaujumit.
* **Piqutauplutik ikajuiniit:** Piqutauplutik ikajuiniit tunirrutaujuq (suurlu, piqutiit uvvaluunniit pijittirautiit) piliriarngmit piliriqatigijaujumut uvvaluunniit piliriaqaqataujumut akiligaksaqaqtinngillugu piliriaq. Ilaujungnaqtut allavviqaqtittiniq, atuqtautillugit piqutiit uvvaluunniit naasautiit/titiqqait, ammalu tunisplutik piviqarngnirngmik, qaujimaninginnit uvvaluunniit, piliriamik ajunnginnirngnit qanuiliuqtittiluni pilriarngmut uvvaluunniit ilauluni pilirairngmit. Ilasiqattaqtuq kiinaujatigut akigijaujumik tamainnuungaplugu piliriarngnut.

### Uqaujjiniq Tatatirngniarlugu Tuksirautiliurluni Tatatirialik

* Qimirrulugu Maliktaujuksaq tatatiritillutit tuksirautiliuqtangnit. Ilaujut pimmariujut tukisiumajjutiit kiinaujaqaqtittinirngmut turaangajumit, pijjutigijanganit, kina ajunngimmangaat uukturngniarluni, qanuq tuksirautiliuqtaujut qimirrujauqattarngmangaata, sunat kiinaujanik aturngnikuit ajunngimmangaata ilautinniarlugit kiinaujaqtuutitmit, ammalu qanuq tatatiqtaujariaqarngninga tuksirautiliurluni tatatirialik.
* Qaritaujakkut ikajuijjutinit kamagijauniaqtut ilittikkannirngniarlutik kiinaujaqaqtitauniup miksaanut ammalu sunait ikajurungnaqtunit manimajuqarngmangaat tuksirausiuqtunut. Inuit Qaujisarnirmut Pilirijjutit (IQP)
* Tuksirautiliuriniq angujauluujaaqtuugaluaq, pigiaqpalliaqujaptigit ajurngnanngilaarijaqngit ammalu qaujimagit Inuit Qaujisarnirmut Pilirijjutit (IQP) turaangajumut tukimuaktittijiit tagvaungmata ikajurngniarlutit. Turaangajumut tukimuaktittijiit quviasutuinnarngniaqtut ikajurngniarlutit naliangnituinnautillutit Tuksirautimik Pivallianiarluni Ikajuuti-mit pilriarngmut isumagijarngnit uvvaluunniit tuksirautimit titiraitillutit. Nalituinanginnut qaujigiarungnaqtutit qaujigiarviujungnaqtunut Maliktaujuksamit titiraqsimajunit. Turaangajumut tukimuaktittijiit nalauttijumut ikajurungnaqtunik illingnit tunisaaligiarngnaqtaatit.
* Sanngijuujuq tuksirauti tikuliaqsimajuq turaagarijaujunut Inuit Qaujisarnirmut Pilirijjutit-mut (IQP).
* Tukisinnarngniqsaukpat tuksirausiuqtait, ajurngnannginniqsauniaqtuq qimmirujinut katimajialaanut qimmirutillunigit.
* Isumagilugit qapsiujariaqaqtut uqausiit ammalu apiqqutiit taimaujut Tuksirausiurngniarluni Maliktaujuksamit atuni ilagijaujunit tatatiritillutit.
* Ajjinganik tuksirausiuqsimajumik takujumaguvit, qaujitillugit Inuit Qaujisarnirmut Pilirijjutit (IQP) turaangajumut tukimuaktittijiit uvani [IQP@ITK.ca](mailto:IQP@ITK.ca)

### Apiqqutaugajuktut

Takulugu Inuit Qaujisarnirmut Pilirijjutit qaritaujakkut takujaugiaqtarvingat titiraqsimajunut Apiqqutaugajuktunut:

<https://arcticnet.ulaval.ca/inuit-qaujisarnirmut-pilirijjutit>

1. Atuqtitaungittuqtaqaqtuq maligaujumut. Ilanginnit qanuinganiujunit, nunalingmit tuksiraqtuqarungnaqtuq piliriqatigijaujuq qaujisainirngmit aulattilutaarngniarluni piliriarngmut kiinaujaqtuutimit, aulattijungnaqtumik kiinaujanik piqqanngittungnarngmata. Taimanna ajunngititauniaqtuq. [↑](#footnote-ref-2)
2. Kiinaujaqaqtitauqattarngniq atuqattaqtuq Kavamatuqakkut ukiurijanganit (Tirigluit 1-mit Nattiat 31-mut qingunianiittuq ukiumit). Qaujimajauniaqpuq qanuiliurniujut pigiariaqanngimmat Tirigluit 1-mit, Tirigluit 1, 2025-mit qanilaangunajarluni kiinaujat sapkutaujungnarngninginnut uuktuqujinirngmut. [↑](#footnote-ref-3)
3. Aulattijiit katujjiqatiit kiinaujamit pijut Inuit Qaujisarnirmut Pilirijjutit-mut (IQP) pilirianut kiinaujakkuvingmuaqsiniq ajuqtut Inuit Qaujisarnirmut Pilirijjutit-mut (IQP) kiinaujaqaqtitaujjutimit asinginnut pilirivvingnut kisiani akiliqtuijungnaqtut akiligaksannguqtitaujunik pijjutilugu piliriaq. [↑](#footnote-ref-4)
4. Tuksirausiuqtut anginiqsamik pusantimit pijumajungnqaqtut kiinaujaqtuutingannit piqutinut akiujunut. Ilautittijariaqarngniaqtut sanngijuujumik pijjutaujumik tuksiraqtangannut. [↑](#footnote-ref-5)
5. [↑](#footnote-ref-6)